เรือประจัญบานชั้นไอโอวา

**เรือประจัญบานชั้นไอโอวา** () เป็นเรือประจัญบานเร็วจำนวนหกลำที่กองทัพเรือสหรัฐสั่งต่อในช่วง ค.ศ. 1939 และ 1940 แต่เดิมมีจุดประสงค์เพื่อสกัดกั้นเรือรบหลักเร็วของศัตรู เช่น เรือลาดตระเวนประจัญบานชั้นคงโงของญี่ปุ่น และทำหน้าที่เป็น "ปีกเร็ว" ในแนวรบของกองทัพเรือสหรัฐ ชั้นไอโอวาได้รับการออกแบบให้เป็นไปตามข้อจำกัดของ "ข้อกำหนดการปรับขนาด" (escalator clause) ในสนธิสัญญารัฐนาวีกรุงลอนดอนฉบับที่สอง ซึ่งกำหนดระวางขับน้ำมาตรฐานไว้ที่ 45,000 ลองตัน (45,700 ตัน) ตั้งแต่เดือนสิงหาคม ค.ศ. 1942 เรือจำนวนสี่ลำ ได้แก่ , ,  และ  ได้สร้างเสร็จสมบูรณ์ ส่วนอีกสองลำ คือ และ ถูกวางกระดูกงูแล้ว แต่ถูกยกเลิกการสร้างไปก่อนที่จะเสร็จสมบูรณ์ในปี ค.ศ. 1945 และ 1958 ตามลำดับ และตัวเรือทั้งสองลำได้ถูกนำไปแยกชิ้นส่วนในช่วง ค.ศ. 1958–1959 

เรือชั้นไอโอวาทั้งสี่ลำเป็นเรือประจัญบานกลุ่มสุดท้ายที่ได้รับการขึ้นระวางในกองทัพเรือสหรัฐ เรือประจัญบานรุ่นเก่าของสหรัฐทั้งหมดถูกปลดระวางภายใน ค.ศ. 1947 และถูกถอดออกจากทะเบียนเรือกองทัพเรือ (NVR) ภายใน ค.ศ. 1963 ในช่วงระหว่างกลางทศวรรษ 1940 จนถึงต้นทศวรรษ 1990 เรือประจัญบานชั้นไอโอวาได้เข้าร่วมในการทำสงครามสำคัญของสหรัฐถึงสี่ครั้งในภาคพื้นแปซิฟิกของสงครามโลกครั้งที่สอง พวกมันทำหน้าที่หลักเป็นเรือคุ้มกันเร็วให้แก่เรือบรรทุกเครื่องบินชั้นเอสเซ็กซ์ของกองเรือเฉพาะกิจบรรทุกเครื่องบินเร็วและระดมยิงใส่ที่ตั้งของญี่ปุ่น ในช่วง สงครามเกาหลี เรือประจัญบานเหล่านี้ให้การยิงสนับสนุนฝั่งด้วยปืนเรือ (NGFS) แก่กองกำลังสหประชาชาติ และใน ค.ศ. 1968 นิวเจอร์ซีย์ได้ยิงถล่มกองกำลังเวียดกงและกองทัพประชาชนเวียดนามในสงครามเวียดนาม ทั้งสี่ลำถูกนำกลับมาประจำการและได้รับการปรับปรุงให้ทันสมัยตามคำสั่งของรัฐสภาสหรัฐใน ค.ศ. 1981 และติดอาวุธด้วยขีปนาวุธในช่วงทศวรรษ 1980 ซึ่งเป็นส่วนหนึ่งของโครงการกองทัพเรือ 600 ลำ ระหว่างปฏิบัติการพายุทะเลทราย ค.ศ. 1991 มิสซูรีและวิสคอนซินได้ยิงขีปนาวุธและปืนขนาด  ใส่เป้าหมายในอิรัก

เรือประจัญบานเหล่านี้มีค่าใช้จ่ายในการบำรุงรักษาสูง จึงถูกปลดระวางในช่วงการลดขนาดกองทัพหลังสงครามเย็นในต้นทศวรรษ 1990 ในตอนแรก ทั้งสี่ลำถูกถอดจากทะเบียนเรือกองทัพเรือไปแล้ว แต่รัฐสภาสหรัฐบังคับให้กองทัพเรือนำเรือสองลำกลับเข้าทะเบียนใหม่โดยให้เหตุผลว่า ขีดความสามารถในการระดมยิงฝั่งที่มีอยู่ไม่เพียงพอสำหรับปฏิบัติการสะเทินน้ำสะเทินบก เหตุการณ์นี้ทำให้เกิดการถกเถียงกันอย่างยาวนานเกี่ยวกับบทบาทของเรือประจัญบานในกองทัพเรือสมัยใหม่ ท้ายที่สุด ทั้งสี่ลำก็ถูกถอดออกจากทะเบียนเรือและส่งมอบแก่องค์กรไม่แสวงหากำไรเพื่อการบริจาค เมื่อมีการส่งมอบไอโอวาใน ค.ศ. 2012 ทั้งสี่ลำจึงกลายเป็นพิพิธภัณฑ์เรือซึ่งเป็นส่วนหนึ่งของพิพิธภัณฑ์ทางทะเลที่ไม่แสวงหากำไรทั่วสหรัฐ

## ภูมิหลัง
เรือที่พัฒนามาเป็นเรือประจัญบานชั้นไอโอวานั้นมีจุดกำเนิดมาจากแผนสงครามสีส้ม (War Plan Orange) ของกองทัพเรือสหรัฐ แผนสงครามแปซิฟิกที่มุ่งต่อต้านญี่ปุ่น นักวางแผนสงครามคาดการณ์ว่ากองเรือสหรัฐจะต้องเข้าปะทะและรุกคืบในแปซิฟิกตอนกลาง โดยมีสายการสื่อสารและส่งกำลังบำรุงที่ยาวเหยียดและอาจถูกโจมตีได้ง่ายจากเรือลาดตระเวนและเรือรบหลักเร็วของญี่ปุ่น ข้อกังวลหลักคือแนวรบประจัญบานแบบดั้งเดิม ของสหรัฐที่ประกอบด้วยเรือประจัญบาน "แบบมาตรฐาน" (Standard-type) ซึ่งมีความเร็วเพียง 21 นอตนั้นช้าเกินไปที่จะบีบให้กองเรือเฉพาะกิจของญี่ปุ่นเข้าสู่การต่อสู้ได้ ขณะที่เรือบรรทุกเครื่องบินที่เร็วกว่าและเรือลาดตระเวนคุ้มกันอาจถูกเรือลาดตระเวนประจัญบานชั้นคงโงของญี่ปุ่นที่ได้รับการยกระดับเป็นเรือประจัญบานเร็วในช่วงทศวรรษ 1930 เอาชนะได้ ด้วยเหตุนี้ กองทัพเรือสหรัฐจึงได้จินตนาการถึงหน่วยเร็วที่แยกออกมาจากแนวรบประจัญบานซึ่งสามารถนำกองเรือญี่ปุ่นเข้าสู่การต่อสู้ได้ แม้แต่ความเร็วแนวรบมาตรฐานใหม่ที่ 27 นอต ซึ่งเป็นความเร็วที่ออกแบบไว้สำหรับเรือประจัญบานชั้นก่อนหน้าอย่างนอร์ทแคโรไลนาและเซาท์ดาโคตาก็ยังถือว่าไม่เพียงพอ ในระหว่างขั้นตอนการออกแบบ จึงได้มีการพิจารณาอย่างจริงจังถึงการออกแบบที่สามารถทำความเร็วได้เกิน 30 นอตเพื่อรับมือกับภัยคุกคามจากเรือ "ปืนใหญ่" เร็ว ในขณะเดียวกัน ก็มีการวางแผนถึงกองกำลังจู่โจมพิเศษที่ประกอบด้วยเรือประจัญบานเร็วที่ปฏิบัติการควบคู่ไปกับเรือบรรทุกเครื่องบินและเรือพิฆาต ซึ่งกองกำลังดังกล่าวสามารถปฏิบัติการได้อย่างอิสระในพื้นที่ล่วงหน้าและทำหน้าที่เป็นหน่วยลาดตระเวน แนวคิดนี้ในที่สุดก็พัฒนาไปเป็นกองเรือเฉพาะกิจบรรทุกเครื่องบินเร็ว (Fast Carrier Task Force) แม้ในตอนแรกจะเชื่อกันว่าเรือบรรทุกเครื่องบินมีบทบาทรองจากเรือประจัญบาน

ปัจจัยอีกประการหนึ่งคือ "ข้อกำหนดการปรับขนาด" ของสนธิสัญญารัฐนาวีกรุงลอนดอนฉบับที่สอง ซึ่งกำหนดให้ขีดจำกัดลำกล้องปืนกลับไปเป็น   จากเดิม  ญี่ปุ่นปฏิเสธลงนามในสนธิสัญญาฉบับนี้ โดยเฉพาะอย่างยิ่งปฏิเสธการยอมรับขีดจำกัดลำกล้องปืน 14 นิ้วหรืออัตราส่วนจำกัดระวางบรรทุกเรือรบ 5:5:3 สำหรับอังกฤษ สหรัฐ และญี่ปุ่น ตามลำดับ สิ่งนี้ส่งผลให้ชาติมหาอำนาจทั้งสามที่ทำสนธิสัญญา ได้แก่ สหรัฐ อังกฤษ และฝรั่งเศส เรียกใช้ข้อกำหนดการเพื่มขนาดหลังเดือนเมษายน ค.ศ. 1937 การเผยแพร่หลักฐานทางข่าวกรองในเดือนพฤศจิกายน ค.ศ. 1937 ที่แสดงให้เห็นว่าเรือรบหลักของญี่ปุ่นละเมิดสนธิสัญญารัฐนาวีส่งผลให้ชาติที่ลงนามในสนธิสัญญาขยายข้อกำหนเพิ่มขนาดในเดือนมิถุนายน ค.ศ. 1938 ซึ่งเป็นการแก้ไขขีดจำกัดระวางขับน้ำมาตรฐาน ของเรือประจัญบานจาก 35,000 ลองตัน (35,600 ตัน) เป็น 45,000 ลองตัน (45,700 ตัน)

## การออกแบบ

### การศึกษาเบื้องต้น
งานออกแบบเรือซึ่งต่อมาจะกลายเป็นเรือประจัญบานชั้นไอโอวาเริ่มต้นจากการศึกษาครั้งแรกเมื่อต้น ค.ศ. 1938 ภายใต้การกำกับดูแลของพลเรือเอก ทอมัส ซี. ฮาร์ต หัวหน้าคณะกรรมการทั่วไป (General Board) หลังมีการวางแผนใช้ "ข้อกำหนดการเพิ่มขนาด" ซึ่งจะอนุญาตให้เรือรบหลักมีระวางขับน้ำมาตรฐานสูงสุดที่ 45,000 ลองตัน (45,700 ตัน) ด้วยการเพิ่มระวางขับน้ำถึง 10,000 ลองตัน (10,200 ตัน) เหนือกว่าการออกแบบครั้งก่อน การศึกษาจึงรวมถึงแผนสำหรับเรือประจัญบาน "ช้า" ที่มีความเร็ว  ซึ่งมีการเพิ่มอาวุธและการป้องกัน และเรือประจัญบาน "เร็ว" ที่สามารถทำความเร็วได้  หรือมากกว่า หนึ่งในการออกแบบ "ช้า" คือเรือชั้นเซาท์ดาโคตาที่มีขนาดใหญ่ขึ้นโดยติดตั้งปืน 16 นิ้ว/45 คาลิเบอร์ Mark 6 สิงสองกระบอก หรือปืน 18 นิ้ว (457 มม.)/48 เก้ากระบอก พร้อมเกราะที่หนาขึ้นและมีเครื่องยนต์ที่ใหญ่พอจะขับเคลื่อนเรือขนาดใหญ่ขึ้นนี้ด้วยความเร็วสูงสุดเท่าเดิมคือ 27 นอต ในขณะที่การศึกษา "เร็ว" จะนำไปสู่การออกแบบเรือชั้น ไอโอวา การศึกษาการออกแบบ "ช้า" ในที่สุดได้ตกลงที่ปืน 16 นิ้วสบสองกระบอกและพัฒนาไปสู่การออกแบบชั้นมอนแทนขนาด 60,500 ลองตัน (61,500 ตัน) หลังข้อจำกัดของสนธิสัญญาทั้งหมดถูกยกเลิกเมื่อสงครามโลกครั้งที่สองเริ่มขึ้น การให้ความสำคัญสูงสุดกับการออกแบบ "เร็ว" ก็เพื่อรับมือและเอาชนะเรือประจัญบานเร็วชั้นคงโงของญี่ปุ่นที่มีความเร็ว  ซึ่งความเร็วที่เหนือกว่าเรือประจัญบานสหรัฐที่มีอยู่เดิมอาจทำให้พวกเขาสามารถ "เจาะผ่านเรือลาดตระเวนสหรัฐ ทำให้การล่าเรือเสบียงของสหรัฐกลายเป็นเรื่องง่าย" ดังนั้นการเอาชนะแนวรบของญี่ปุ่นจึงเป็นแรงผลักดันหลักในการกำหนดเกณฑ์การออกแบบสำหรับเรือใหม่เหล่านี้ เช่นเดียวกับความกว้างที่จำกัดของคลองปานามา

สำหรับการออกแบบเรือประจัญบาน "เร็ว" การออกแบบหนึ่งที่ดำเนินการโดยแผนกออกแบบของสำนักการก่อสร้างและซ่อมแซมคือ "นักฆ่าเรือลาดตระเวน (cruiser-killer)" ตั้งแต่วันที่ 17 มกราคม ค.ศ. 1938 ภายใต้การนำของนาวาเอก เอ. เจ. แชนทรี กลุ่มนี้ได้ร่างแผนผังสำหรับเรือที่ติดตั้งปืน 16 นิ้วสิบสองกระบอกและปืน  ยี่สิบกระบอก โดยสามารถผ่านคลองปานามาได้แต่ไม่มีข้อจำกัดด้านระวางขับน้ำอื่น ๆ มีความเร็วสูงสุด  และพิสัยทำการ  เมื่อแล่นด้วยความเร็วที่ประหยัดกว่าที่  แผนของพวกเขาบรรลุข้อกำหนดเหล่านี้ด้วยเรือที่มีระวางขับน้ำมาตรฐาน 50,940 ลองตัน (51,760 ตัน) แต่แชนทรีเชื่อว่าสามารถทำได้มากกว่านี้หากเรือมีขนาดใหญ่ถึงเพียงนี้ ด้วยระวางขับน้ำที่ใหญ่กว่าเรือประจัญบานส่วนใหญ่ เกราะของมันจะสามารถป้องกันได้เพียงอาวุธขนาด  ที่ใช้โดยเรือลาดตระเวนหนักเท่านั้น

มีการออกแบบแผนที่ได้รับการปรับปรุงสามแผน ได้แก่ แผน "A", "B", และ "C" ในช่วงปลายเดือนมกราคม สิ่งที่เหมือนกันในการออกแบบทั้งสามคือ การเพิ่มกินน้ำลึก การเพิ่มเกราะอย่างมาก และการเปลี่ยนไปใช้ปืน  สิบสองกระบอกในหมู่ปืนรอง แผน "A" เป็นแผนที่ใหญ่ที่สุด โดยมีระวางขับน้ำมาตรฐาน 59,060 ลองตัน (60,010 ตัน) และเป็นแผนเดียวที่ยังคงติดตั้งปืน 16 นิ้วสิบสองกระบอกในสี่ป้อมปืนสามกระบอก เรือลำนี้ต้องการกำลังขับเคลื่อน 277,000 แรงม้าเพลา (207,000 กิโลวัตต์) เพื่อให้ทำความเร็วได้  แผน "B" เป็นแผนที่เล็กที่สุด โดยมีระวางขับน้ำมาตรฐาน 52,707 ลองตัน (53,553 ตัน) เช่นเดียวกับ "A" เรือลำนี้มีความเร็วสูงสุด 32.5 นอตแต่ต้องการกำลังขับเคลื่อนเพียง 225,000 แรงม้าเพลา (168,000 กิโลวัตต์) เพื่อให้ทำความเร็วได้เท่านี้ นอกจากนี้ยังติดตั้งปืน 16 นิ้ เพียงเก้ากระบอก ในสามป้อมปืนสามกระบอก แผน "C" มีความคล้ายกันแต่เพิ่มกำลังขับเคลื่อนอีก 75,000 แรงม้าเพลา (56,000 กิโลวัตต์) (รวมเป็น 300,000 แรงม้าเพลา (220,000 กิโลวัตต์)) เพื่อให้บรรลุข้อกำหนดความเร็วดั้งเดิมที่  น้ำหนักที่ต้องใช้สำหรับส่วนนี้และเกราะรอบตัวเรือที่ยาวขึ้น –  เทียบกับ  สำหรับ "B" – ทำให้เรือมีระวางขับน้ำมาตรฐาน 55,771 ลองตัน (56,666 ตัน)

### การออกแบบ
ในเดือนมีนาคม ค.ศ. 1938 คณะกรรมการทั่วไปดำเนินการตามข้อเสนอแนะของคณะกรรมการที่ปรึกษาการออกแบบเรือประจัญบาน (Battleship Design Advisory Board) ซึ่งประกอบด้วยนาวาสถาปนิก วิลเลียม แฟรนซิส กิบบ์ส, วิลเลียม โฮฟการ์ด (ประธานบริษัทต่อเรือนิวยอร์กในขณะนั้น), จอห์น เมตเทน, โจเซฟ ดับเบิลยู. เพาเวล และพลเรือเอกเกษียณอายุและอดีตหัวหน้าสำนักสรรพาวุธ โจเซฟ สเตราส์ คณะกรรมการขอให้มีการศึกษาการออกแบบใหม่ทั้งหมด โดยเน้นไปที่การเพิ่มขนาดชั้นเซาท์ดาโคตาที่มีระวางขับน้ำมาตรฐาน 35,000 ลองตัน (36,000 ตัน) แผนแรกที่จัดทำขึ้นบ่งชี้ว่าเรือสามารถทำความเร็วได้  โดยมีระวางขับน้ำมาตรฐานประมาณ 37,600 ลองตัน (38,200 ตัน) และสามารถเพิ่มความเร็วเป็น  ได้ด้วยกำลังเครื่องยนต์ 220,000 แรงม้าเพลา (160,000 กิโลวัตต์) และมีระวางขับน้ำมาตรฐานประมาณ 39,230 ลองตัน (39,860 ตัน) ซึ่งยังคง ต่ำกว่าขีดจำกัดสูงสุด 45,000 ลองตัน (45,700 ตัน) ภายใต้ "ข้อกำหนดการขนาด" ของสนธิสัญญาลอนดอน

การออกแบบเหล่านี้สามารถโน้มน้าวคณะกรรมการทั่วไปได้ว่าเรือประจัญบาน "เร็ว" ที่สมดุลและออกแบบอย่างเหมาะสมด้วยความเร็ว 33 นอตนั้นเป็นไปได้ภายใต้เงื่อนไขของ "ข้อกำหนดการเพิ่มขนาด" อย่างไรก็ตาม การศึกษาเพิ่มเติมเผยให้เห็นปัญหาสำคัญกับประมาณการดังกล่าว ความเร็วของเรือหมายความว่าจำเป็นต้องมีระยะกราบพ้นน้ำ (freeboard) เพิ่มขึ้นทั้งทางด้านหน้าและกลางลำเรือ โดยเฉพาะกลางลำที่ต้องเพิ่มความสูงของเกราะอีกหนึ่งฟุต ซึ่งมาพร้อมกับน้ำหนักที่เพิ่มขึ้นเพื่อรองรับความเครียดใหม่นี้ โครงสร้างของเรือต้องได้รับการเสริมความแข็งแรงและเครื่องยนต์ต้องมีขนาดใหญ่ขึ้นเพื่อไม่ให้ความเร็วลดลง รวมแล้ว ต้องมีการเพิ่มน้ำหนักประมาณ 2,400 ลองตัน (2,440 ตัน) และส่วนเผื่อน้ำหนักขนาดใหญ่ประมาณ 5,000 ลองตัน (5,080 ตัน) ที่นักออกแบบกองทัพเรือคิดไว้ก่อนหน้านี้ก็หายไปอย่างรวดเร็ว นอกจากนี้ยังอนุญาตให้กินน้ำลึก (draft) ของเรือได้ ซึ่งทำให้สามารถลดความกว้างตัวเรือ (beam) ให้แคบลงได้และลดกำลังเครื่องยนต์ที่ต้องการลง (เพราะอัตราส่วนความกว้างต่อกินน้ำลึกที่ลดลงจะลดแรงต้านสร้างคลื่น) และยังช่วยให้เรือสั้นลง ซึ่งช่วยลดน้ำหนักได้

ด้วยระวางขับน้ำที่เพิ่มขึ้น คณะกรรมการทั่วไปรู้สึกไม่เชื่อว่าการเพิ่มน้ำหนักถึง 10,000 ลองตัน (10,200 ตัน) จะทำให้ความเร็วเพิ่มขึ้นเพียง  เมื่อเทียบกับเซาท์ดาโคตา ดังนั้นแทนที่จะใช้ปืน 16 นิ้ว/45 คาลิเบอร์ Mark 6 ที่ใช้ในเซาท์ดาโคตา พวกเขาจึงสั่งให้การออกแบบเบื้องต้นต้องรวมเอาปืน 16 นิ้ว/50 คาลิเบอร์ Mark 2 ที่มีอานุภาพสูงกว่าแต่มีน้ำหนักมากกว่าอย่างเห็นได้ชัดซึ่งเป็นปืนที่เหลือมาจากเรือลาดตระเวนประจัญบานชั้นเล็กซิงตันและเรือประจัญบานชั้นเซาท์ดาโคตาที่ถูกยกเลิกในต้นทศวรรษ 1920

ป้อมปืน 16 นิ้ว/50 คาลิเบอร์มีน้ำหนักมากกว่าป้อมปืน 16 นิ้ว/45 คาลิเบอร์ที่ใช้อยู่เดิมประมาณ 400 ลองตัน (406 ตัน) และยังมีเส้นผ่านศูนย์กลางฐานป้อมปืน (barbette) ใหญ่กว่า  เทียบกับ  ทำให้น้ำหนักรวมที่เพิ่มขึ้นอยู่ที่ประมาณ 2,000 ลองตัน (2,030 ตัน) ซึ่งทำให้เรือมีน้ำหนักรวมที่ 46,551 ลองตัน (47,298 ตัน) เกินขีดจำกัด 45,000 ลองตัน (46,000 ตัน) อย่างมาก ทางรอดที่ดูเหมือนจะเป็นไปได้ปรากฏขึ้นในรูปแบบของการออกแบบป้อมปืนเบื้องต้นจากสำนักสรรพาวุธที่สามารถติดตั้งปืน 50 คาลิเบอร์และยังคงพอดีกับฐานป้อมปืน การประหยัดน้ำหนักอื่น ๆ ทำได้โดยการลดความหนาขององค์ประกอบเกราะบางส่วนและแทนที่เหล็กโครงสร้างด้วยเหล็กกล้าบำบัดพิเศษ (STS) ระดับเกราะในบางพื้นที่ การประหยัดสุทธิทำให้ระวางขับน้ำมาตรฐานของการออกแบบเบื้องต้นลดลงเหลือ 44,560 ลองตัน (45,280 ตัน) แม้ส่วนเผื่อน้ำหนักจะยังคงจำกัด ความก้าวหน้านี้ถูกนำเสนอต่อคณะกรรมการทั่วไปเมื่อวันที่ 2 มิถุนายน ค.ศ. 1938

อย่างไรก็ตาม สำนักสรรพาวุธยังคงทำงานกับป้อมปืนที่มีฐานป้อมปืนที่ใหญ่กว่าต่อไป ขณะที่สำนักการก่อสร้างและซ่อมแซมใช้ฐานป้อมปืนที่เล็กกว่าในการออกแบบตามสัญญาของเรือประจัญบานใหม่ เนื่องจากหน่วยงานทั้งสองเป็นอิสระต่อกัน พวกเขาจึงไม่ตระหนักว่าแผนทั้งสองไม่สามารถใช้ร่วมกันได้จนกระทั่งเดือนพฤศจิกายน ค.ศ. 1938 ซึ่งเป็นช่วงที่การออกแบบตามสัญญาอยู่ในขั้นปรับปรุงขั้นสุดท้าย ในเวลานั้น เรือไม่สามารถใช้ฐานป้อมปืนที่ใหญ่กว่าได้ เพราะจะต้องมีการปรับเปลี่ยนการออกแบบอย่างกว้างขวางและจะส่งผลให้น้ำหนักเพิ่มขึ้นอย่างมาก การกลับไปใช้ปืน 45 คาลิเบอร์ก็ถือว่าไม่สามารถยอมรับได้ คณะกรรมการทั่วไปรู้สึกประหลาดใจอย่างยิ่ง สมาชิกคนหนึ่งถามหัวหน้าสำนักสรรพาวุธว่าเขาได้คิดถึงเรื่องที่หน่วยงานก่อสร้างและซ่อมแซมอาจต้องการทราบว่าผู้ใต้บังคับบัญชาของเขากำลังออกแบบป้อมปืนแบบใดอยู่ "ตามสามัญสำนึก" หรือไม่ การยกเลิกแผนทั้งหมดถูกเลี่ยงได้ก็ต่อเมื่อนักออกแบบภายในสำนักสรรพาวุธสามารถออกแบบปืน 50 คาลิเบอร์ Mark 7 ใหม่ ที่มีน้ำหนักเบาลงและมีเส้นผ่านศูนย์กลางภายนอกเล็กลง ทำให้สามารถติดตั้งในป้อมปืนที่พอดีกับฐานป้อมปืนที่เล็กกว่า ป้อมปืน 3 กระบอกที่ออกแบบใหม่นี้ ติดตั้งปืนใหญ่เรือ Mark 7 ทำให้สามารถประหยัดน้ำหนักโดยรวมของการออกแบบเรือชั้นไอโอวาได้เกือบ 850 ลองตัน (864 ตัน) ระวางขับน้ำตามสัญญาของการออกแบบจึงอยู่ที่ 45,155 ลองตัน มาตรฐาน (45,880 ตัน) และ 56,088 ลองตันเมื่อบรรทุกเต็มที่ (56,988 ตัน)

เดือนพฤษภาคม ค.ศ. 1938 รัฐสภาสหรัฐผ่านรัฐบัญญัติวินสันฉบับที่สอง ซึ่ง "กำหนดให้เพิ่มกำลังกองทัพเรือสหรัฐ 20%" รัฐบัญญัตินี้ได้รับการสนับสนุนโดยคาร์ล วินสัน สมาชิกรัฐสภาจากพรรคเดโมแครตจากรัฐจอร์เจียผู้ซึ่งเป็นประธานคณะกรรมการกิจการทหารเรือและบริการติดอาวุธสภาผู้แทนราษฎร รัฐบัญญัติวินสันฉบับที่สองได้ปรับปรุงบทบัญญัติของรัฐบัญญัติวินสัน-แทรมเมล  ค.ศ. 1934 และรัฐบัญญัติกองทัพเรือ ค.ศ. 1936 ซึ่ง "ได้รับอนุมัติการสร้างเรือประจัญบานอเมริกันชุดแรกในรอบ 17 ปี" โดยอิงตามบทบัญญัติของสนธิสัญญารัฐนาวีกรุงลอนดอน ค.ศ. 1930 รัฐบัญญัตินี้ได้รับการลงนามอย่างรวดเร็วโดยประธานาธิบดีแฟรงคลิน ดี. โรเซอเวลต์และได้จัดหางบประมาณสำหรับการสร้างชั้นไอโอวา โดยแต่ละลำมีค่าใช้จ่ายประมาณ US$100 ล้าน

เมื่อ ค.ศ. 1938 ใกล้จะสิ้นสุด การออกแบบตามสัญญาของไอโอวาเกือบจะเสร็จสมบูรณ์แล้ว แต่ก็ยังคงมีการพัฒนาอย่างต่อเนื่องเมื่ออู่ทหารเรือนิวยอร์ก ซึ่งเป็นอู่ต่อเรือหลัก ดำเนินการออกแบบรายละเอียดขั้นสุดท้าย การปรับปรุงเหล่านี้รวมถึงการเปลี่ยนการออกแบบเสากระโดงหน้า การแทนที่ปืน 1.1 นิ้ว (27.9 มม.)/75 คาลิเบอร์ที่เดิมที่ตั้งใจจะใช้สำหรับการต่อสู้อากาศยาน (AA) ด้วยปืนใหญ่เออร์ลิคอน 20 มม. (0.79 นิ้ว)/70 คาลิเบอร์ และปืนโบฟอร์ส 40 มม. (1.57 นิ้ว)/56 คาลิเบอร์ และการย้ายศูนย์ข้อมูลการรบ (combat information center) เข้าไปในตัวเรือหุ้มเกราะ นอกจากนี้ ในเดือนพฤศจิกายน ค.ศ. 1939 อู่ทหารเรือนิวยอร์กได้แก้ไขการแบ่งส่วนภายในของห้องเครื่องจักรอย่างมาก เนื่องจากการทดสอบแสดงให้เห็นว่าการป้องกันใต้น้ำในห้องเหล่านี้ไม่เพียงพอ การแบ่งส่วนตามยาวของห้องเหล่านี้เพิ่มขึ้นเป็นสองเท่า และผลลัพธ์ก็เป็นประโยชน์อย่างชัดเจน: "ผลกระทบที่คาดการณ์ของการท่วมน้ำลดลงประมาณครึ่งหนึ่งและจำนวนช่องเปิดบนชั้นสามลดลงอย่างมาก" แม้การเปลี่ยนแปลงจะหมายถึงน้ำหนักที่เพิ่มขึ้นและการเพิ่มความกว้างตัวเรือ  เป็น  แต่สิ่งนี้ก็ไม่ใช่ปัญหาใหญ่อีกต่อไป เนื่องจากบริเตนและฝรั่งเศสได้ละทิ้งสนธิสัญญารัฐนาวีกรุงลอนดอนฉบับที่สองไม่นานหลังการเริ่มต้นของสงครามโลกครั้งที่สอง ระวางขับน้ำของการออกแบบอยู่ที่ 45,873 ลองตัน (46,609 ตัน) มาตรฐาน ซึ่งหนักเกินไปประมาณ 2% เมื่อไอโอวาและนิวเจอร์ซีย์ถูกวางกระดูกงูในเดือนมิถุนายนและกันยายน ค.ศ. 1940 เมื่อชั้นไอโอวาเสร็จสมบูรณ์และขึ้นระวางใน ค.ศ. 1943–44 การเพิ่มอาวุธต่อสู้อากาศยานอย่างมาก—พร้อมกับการป้องกันสะเก็ดและที่พักสำหรับลูกเรือที่เกี่ยวข้อง—และอิเล็กทรอนิกส์เพิ่มเติมได้เพิ่มระวางขับน้ำมาตรฐานเป็นประมาณ 47,825 ลองตัน (48,592 ตัน) ขณะที่ระวางขับน้ำเต็มที่กลายเป็น 57,540 ลองตัน (58,460 ตัน)

## ข้อมูลจำเพาะ

### ลักษณะทั่วไป

เรือประจัญบานชั้นไอโอวามีความยาวที่แนวน้ำ  และมีความยาวตลอดลำ  พร้อมทั้งมีความกว้าง  ในช่วงสงครามโลกครั้งที่สอง เรือมีกินน้ำลึก  เมื่อระวางขับน้ำเต็มที่  และกินน้ำลึก  เมื่อระวางขับน้ำการรบตามแบบ  เช่นเดียวกับเรือประจัญบานเร็วสองชั้นก่อนหน้าของอเมริกา เรือชั้นไอโอวามีตัวเรือแบบท้องเรือสองชั้นที่จะกลายเป็นสามชั้นใต้ป้อมปราการหุ้มเกราะและมีกระดูกงูเสริม (skeg) หุ้มเกราะที่ปกป้องเพลาใบจักรด้านใน มิติของเรือชั้นไอโอวาได้รับอิทธิพลอย่างมากจากความเร็ว เมื่อรัฐสภาสหรัฐผ่านรัฐบัญญัติวินสันฉบับที่สองใน ค.ศ. 1938 กองทัพเรือสหรัฐได้เร่งพัฒนาเรือประจัญบานระวางขับน้ำมาตรฐาน 45,000 ตัน ที่สามารถแล่นผ่านคลองปานามาซึ่งกว้าง  ได้ โดยอิงจากสูตรเชิงประจักษ์ ค.ศ. 1935 ที่ใช้ในการทำนายความเร็วสูงสุดของเรือจากการศึกษาแบบจำลองในอ่างทดสอบ และทฤษฎีเชิงประจักษ์ที่พัฒนาขึ้นใหม่ซึ่งเชื่อมโยงความยาวแนวน้ำเข้ากับความกว้างสูงสุด กองทัพเรือจึงได้ร่างแผนสำหรับเรือประจัญบานที่มีความกว้างสูงสุด  ซึ่งเมื่อคูณด้วย 7.96 จะได้ความยาวแนวน้ำ  กองทัพเรือยังกำหนดให้เรือชั้นนี้ต้องมีดาดฟ้ายกหัวเรือและกลางเรือที่ยาวขึ้น ซึ่งจะช่วยเพิ่มความเร็ว รวมถึงมีหัวเรือแบบกระเปาะ

เรือชั้นไอโอวามีเสถียรภาพที่ดี ทำให้เป็นแท่นปืนที่มั่นคง เมื่อระวางขับน้ำการรบตามแบบ เรือมีความสูงจุดเปลี่ยนศูนย์เสถียร (GM หรือ metacentric height) อยู่ที่  พวกมันยังมีความคล่องแคล่วที่ดีเยี่ยมในน่านน้ำเปิดเมื่อเทียบกับขนาดของเรือ ในขณะที่ความทนทะเล (seakeeping) ถูกอธิบายว่าดี แต่ไม่ถึงกับดีเลิศ โดยเฉพาะอย่างยิ่ง หัวเรือที่ยาวและเรียว และตัวเรือที่ขยายกว้างอย่างกะทันหันบริเวณหน้าป้อมปืนที่อยู่ด้านหน้าสุดมีส่วนทำให้เรือค่อนข้างเปียกน้ำเมื่อเทียบกับขนาดของมัน รูปทรงตัวเรือนี้ยังส่งผลให้เกิดละอองน้ำกระเซ็นอย่างรุนแรง ซึ่งทำให้เกิดความยุ่งยากในการเติมเชื้อเพลิงให้แก่เรือพิฆาตคุ้มกัน

### อาวุธยุทธภัณฑ์

#### หมู่ปืนหลัก

ปืนหลักที่ใช้บนเรือประจัญบานเหล่านี้คือปืนเรือ Mark 7 ขนาด /50 คาลิเบอร์จำนวนเก้ากระบอก ซึ่งเป็นการออกแบบที่ประนีประนอมเพื่อให้สามารถติดตั้งได้ภายในฐานป้อมปืน ปืนเหล่านี้สามารถยิงกระสุนระเบิดแรงสูง (high explosive) และกระสุนเจาะเกราะ (armor-piercing) และสามารถยิงกระสุนขนาด 16 นิ้วออกไปได้ไกลประมาณ  ปืนนี้ติดตั้งอยู่ในป้อมปืน 3 กระบอกจำนวนสามป้อม สองป้อมอยู่หน้าโครงสร้างส่วนบนของเรือประจัญบาน และอีกหนึ่งป้อมอยู่ด้านท้ายเรือ ในโครงแบบที่เรียกว่า "2-A-1" ตัวปืนมีความยาว  (50 เท่าของเส้นผ่านศูนย์กลางลำกล้อง 16 นิ้ว หรือ 50 คาลิเบอร์วัดจากท้ายรังเพลิงถึงปากลำกล้อง ส่วนที่ยื่นออกมาจากเรือนป้อมปืนมีความยาวประมาณ  ปืนแต่ละกระบอกมีน้ำหนักประมาณ  โดยไม่รวมรังเพลิง หรือ  เมื่อรวมรังเพลิง ปืนเหล่านี้ยิงกระสุนเจาะเกราะหนัก  ด้วยความเร็วปากลำกล้อง  หรือกระสุนความจุสูงหนัก  ด้วยความเร็ว  โดยสามารถยิงได้ไกลสูงสุดถึง  ที่ระยะยิงสูงสุดนี้ กระสุนจะใช้เวลาในอากาศเกือบ &nbsp;นาที อัตราการยิงสูงสุดของปืนแต่ละกระบอกคือสองนัดต่อนาที

ปืนแต่ละกระบอกติดตั้งอยู่ในป้อมปืนที่มีเกราะหุ้ม แต่มีเพียงด้านบนของป้อมปืนเท่านั้นที่ยื่นพ้นขึ้นมาจากดาดฟ้าใหญ่ ป้อมปืนมีความลึกสี่ชั้น (ป้อมปืน 1 และ 3) หรือห้าชั้น (ป้อมปืน 2) ส่วนพื้นที่ด้านล่างใช้สำหรับห้องจัดการกระสุนและจัดเก็บถุงดินขับที่ใช้สำหรับยิง ป้อมปืนแต่ละป้อมต้องใช้ลูกเรือระหว่าง 85 ถึง 110 นายในการปฏิบัติการ ต้นทุนเดิมในการสร้างป้อมปืนแต่ละป้อมอยู่ที่ US$1.4&nbsp;ล้าน แต่ตัวเลขนี้ไม่รวมค่าใช้จ่ายของตัวปืนเอง ป้อมปืนเหล่านี้เป็นแบบ "สามกระบอก" ไม่ใช่ "สามลำกล้อง" เพราะลำกล้องปืนแต่ละกระบอกมีการหุ้มแยกกันและสามารถยกและยิงได้อย่างอิสระ เรือสามารถยิงผสมปืนได้ทุกลำกล้อง รวมถึงการยิงกราบ (broadside) ทั้งเก้ากระบอก การควบคุมการยิงทำโดยระบบควบคุมการยิง (GFCS) Mark 38 โดยคำนวณวิถีกระสุนด้วยตัวคำนวณระยะ Mark 8 ซึ่งเป็นคอมพิวเตอร์แอนะล็อกที่รับข้อมูลโดยอัตโนมัติจากศูนย์รวบและเรดาร์ควบคุมการยิง Mark 8/13 เครื่องรักษาสมดุลแนวดิ่ง เครื่องวัดความเร็วเรือและไจโรคอมพาส เครื่องวัดความเร็วลม GFCS ใช้การควบคุมกำลังระยะไกล (RPC) สำหรับการวางแนวปืนอัตโนมัติ

ปืนใหญ่ขนาดใหญ่ถูกออกแบบมาให้ยิงกระสุนตามแบบ 16 นิ้วที่แตกต่างกันสองประเภท ได้แก่ กระสุน Mk 8 "Super-heavy" APC (Armor Piercing, Capped) หนัก  สำหรับงานต่อต้านเรือและโครงสร้าง และกระสุนระเบิดแรงสูง Mk 13 หนัก  ซึ่งออกแบบมาสำหรับใช้กับเป้าหมายที่ไม่มีเกราะและสำหรับการระดมยิงฝั่ง เมื่อยิงกระสุนตามแบบชนิดเดียวกัน ปืน Mark 6 ขนาด 16 นิ้ว/45 คาลิเบอร์ ที่ใช้บนเรือประจัญบานเร็วชั้นนอร์มแคโรไลนาและเซาท์ดาโคตามีความได้เปรียบเล็กน้อยเหนือปืน Mark 7 ขนาด 16 นิ้ว/50 คาลิเบอร์ในการโจมตีเกราะดาดฟ้า เนื่องจากกระสุนจากปืน 45 คาลิเบอร์จะมีความเร็วช้ากว่า หมายความว่าวิถีโคจรของกระสุนจะชันกว่าเมื่อตกลงกระทบ ที่ระยะ  กระสุนจากปืน 45 คาลิเบอร์จะกระทบเรือที่มุม 45.2 องศา เทียบกับ 36 องศาของปืน 50 คาลิเบอร์ ปืน Mark 7 มีพิสัยยิงไกลกว่าปืน Mark 6 คือ  เทียบกับ 

ในทศวรรษ 1950 มีการพัฒนากระสุนนิวเคลียร์ W23 ซึ่งเป็นกระสุนปืนใหญ่นิวเคลียร์ W19 ที่ได้รับการดัดแปลงมาโดยเฉพาะสำหรับปืน 16 นิ้ว กระสุนมีน้ำหนัก  มีกำลังระเบิดประมาณ 15 ถึง 20 กิโลตันทีเอ็นที การนำกระสุนนี้มาใช้ทำให้ปืน 16 นิ้วของเรือประจัญบานชั้นไอโอวาเป็นปืนใหญ่นิวเคลียร์ที่ใหญ่ที่สุดในโลก และทำให้เรือประจัญบานทั้งสี่ลำนี้เป็นเรือของกองทัพเรือสหรัฐเพียงชุดเดียวที่มีกระสุนนิวเคลียร์สำหรับปืนเรือ แม้จะได้รับการพัฒนาเพื่อใช้โดยปืนของเรือประจัญบานโดยเฉพาะ แต่ก็ไม่เป็นที่ทราบแน่ชัดว่าเรือชั้นไอโอวาได้บรรทุกกระสุนเหล่านี้ในขณะประจำการหรือไม่เพราะนโยบายของกองทัพเรือสหรัฐที่ปฏิเสธการยืนยันหรือปฏิเสธการมีอยู่ของอาวุธนิวเคลียร์บนเรือ ใน ค.ศ. 1991 สหรัฐถอนกระสุนปืนใหญ่นิวเคลียร์ทั้งหมดออกจากประจำการแต่เพียงฝ่ายเดียว และมีการกล่าวว่าการรื้อถอนคลังปืนใหญ่นิวเคลียร์ของสหรัฐเสร็จสมบูรณ์ใน ค.ศ. 2004

#### หมู่ปืนรอง

เรือชั้นไอโอวาติดตั้งปืน Mark 12 ขนาด /38 คาลิเบอร์ยี่สิบกระบอกในแท่นแบบฐานวงแหวนปิด Mark 28 Mod 2 จำนวนสิบแท่น ปืนเหล่านี้เดิมออกแบบมาเพื่อติดตั้งบนเรือพิฆาตที่สร้างขึ้นในทศวรรษ 1930 แต่เนื่องจากประสบความสำเร็จอย่างสูง จึงถูกเพิ่มเข้าไปในเรืออเมริกันหลายลำในช่วงสงครามโลกครั้งที่สอง รวมถึงเรือหลักทุกประเภทและเรือรบขนาดเล็กจำนวนมากที่สร้างขึ้นระหว่าง ค.ศ. 1934 ถึง 1945 สำนักอาวุธสรรพาวุธกองทัพเรือถือว่าปืนเหล่านี้เป็น "ปืนที่มีความน่าเชื่อถือสูง แข็งแรงทนทาน และแม่นยำ"

ปืน 5 นิ้ว/38 แต่ละกระบอกมีน้ำหนักเกือบ  โดยไม่รวมรังเพลิง ส่วนแท่นทั้งหมดมีน้ำหนัก  ปืนมีความยาวรวม  มีความยาวลำกล้อง  และความยาวร่องเกลียว  ปืนสามารถยิงกระสุนด้วยความเร็วประมาณ  และสามารถยิงได้ประมาณ 4,600 นัดก่อนที่ลำกล้องจะต้องถูกเปลี่ยน ระดับมุมเงยต่ำสุดและสูงสุดคือ −15 องศาและ 85 องศาตามลำดับ มุมเงยของปืนสามารถปรับขึ้นหรือลงได้ด้วยความเร็วประมาณ 15 องศาต่อวินาที แท่นที่อยู่ใกล้หัวเรือและท้ายเรือที่สุดสามารถหมุนเล็งได้ตั้งแต่ −150 ถึง 150 องศา ส่วนแท่นอื่นถูกจำกัดไว้ที่ −80 ถึง 80 องศา แท่นสามารถหมุนได้ด้วยความเร็วประมาณ 25 องศาต่อวินาที แท่นเหล่านี้ถูกควบคุมโดยระบบควบคุมการยิง Mark 37 จำนวน 4 ระบบโดยหลักผ่านการควบคุมกำลังระยะไกล (RPC)

ปืน 5 นิ้ว/38 ทำหน้าที่เป็นปืนสองประสงค์ (dual-purpose gun - DP) หมายความว่าสามารถยิงได้ทั้งเป้าหมายบนผิวน้ำและทางอากาศด้วยความสำเร็จในระดับที่เหมาะสม อย่างไรก็ดี นั่นไม่ได้หมายความว่ามีความสามารถในการต่อสู้อากาศยานที่ด้อยกว่า จากการทดสอบการยิงใน ค.ศ. 1941 บนนอร์ทแคโรไลนาแสดงให้เห็นว่าปืนสามารถยิงเครื่องบินที่บินอยู่ที่ระดับความสูง  ได้อย่างสม่ำเสมอ ซึ่งเป็นระยะยิงที่มีประสิทธิภาพถึงสองเท่าของปืนต่อสู้อากาศยานประสงค์เดียวขนาด 5 นิ้ว/25 คาลิเบอร์รุ่นก่อนหน้า เมื่อเครื่องบินญี่ปุ่นเร็วขึ้น ประสิทธิภาพของปืนในบทบาทต่อสู้อากาศยานก็ลดลงบ้าง อย่างไรก็ดี ประโยชน์ของมันในฐานะอาวุธต่อสู้อากาศยานก็เพิ่มขึ้นอีกครั้งในช่วงใกล้สิ้นสุดสงครามเนื่องจากการยกระดับระบบควบคุมการยิง Mark 37, คอมพิวเตอร์ Mark 1A และกระสุนติดตั้งชนวนตรวจจับระยะใกล้

ปืน 5 นิ้ว/38 ยังคงอยู่บนเรือประจัญบานตลอดอายุการใช้งานของเรือ อย่างไรก็ดี จำนวนปืนและแท่นปืนทั้งหมดถูกลดลงจากยี่สิบกระบอกในสิบแท่นเหลือสิบสองกระบอกในหกแท่น ระหว่างการปรับปรุงเรือชั้นไอโอวาทั้งสี่ลำให้ทันสมัยในทศวรรษ 1980 การถอดสี่แท่นปืนออกเป็นสิ่งจำเป็นเพื่อให้เรือประจัญบานสามารถติดตั้งเครื่องยิงแบบกล่องหุ้มเกราะ (armored box launchers) ที่จำเป็นในการบรรทุกและยิงมิสไซล์โทมาฮอว์กในช่วงสงครามอ่าวเปอร์เซีย ค.ศ. 1991 ปืนเหล่านี้ถูกลดบทบาทลงอย่างมากสำหรับการป้องกันฝั่งให้แก่เรือประจัญบาน และเนื่องจากเรือประจัญบานแต่ละลำมีกำลังพลนาวิกโยธินขนาดเล็กประจำการอยู่ นาวิกโยธินเหล่านี้จึงทำหน้าที่ประจำการที่แท่นปืน 5 นิ้วแท่นหนึ่ง

#### หมู่ปืนต่อสู้อากาศยาน

ในช่วงที่เรือประจัญบานชั้นไอโอวาทั้งสี่ลำถูกขึ้นระวางนั้น ทุกลำติดตั้งปืนต่อสู้อากาศยานขนาด 40 มม. สี่ลำกล้อง จำนวน 20 แท่น และปืนขนาด 20 มม. ลำกล้องเดี่ยว จำนวน 49 แท่น ปืนเหล่านี้เสริมด้วยศูนย์เล็งระยะ Mk 14 และระบบควบคุมการยิง Mk 51 เพื่อเพิ่มความแม่นยำ

ปืนเออร์ลิคอนขนาด  เป็นหนึ่งในปืนต่อสู้อากาศยานที่มีการผลิตมากที่สุดในสงครามโลกครั้งที่สอง ถูกนำเข้าประจำการใน ค.ศ. 1941 และเข้ามาแทนที่ปืนกล M2 บราวนิง ขนาด แบบหนึ่งต่อหนึ่ง ระหว่างเดือนธันวาคม ค.ศ. 1941 ถึงกันยายน ค.ศ. 1944 เครื่องบินญี่ปุ่นที่ถูกยิงตกทั้งหมด 32% เป็นผลงานของอาวุธชนิดนี้ โดยมีจุดสูงสุดที่ 48.3% ในช่วงครึ่งหลังของ ค.ศ. 1942 อย่างไรก็ดี ปืน 20 มม. ถูกพบว่าไม่มีประสิทธิภาพในการต่อต้านการโจมตีแบบคามิกาเซะของญี่ปุ่นที่ใช้ในช่วงครึ่งหลังของสงครามโลกครั้งที่สองและต่อมาจึงถูกยกเลิกการใช้งานเพื่อสนับสนุนปืนต่อสู้อากาศยานโบฟอร์สขนาด 

เมื่อเรือประจัญบานชั้นไอโอวาขึ้นระวางใน ค.ศ. 1943 และ 1944 พวกมันติดตั้งปืนต่อสู้อากาศยานขนาด 40 มม. สี่ลำกล้อง 20 แท่น ซึ่งใช้ในการป้องกันตนเองจากเครื่องบินศัตรู ปืนต่อสู้อากาศยานขนาดใหญ่เหล่านี้ยังถูกใช้ในการคุ้มกันเรือบรรทุกเครื่องบินฝ่ายสัมพันธมิตรที่ปฏิบัติการในภาคพื้นแปซิฟิกของสงครามโลกครั้งที่สองด้วย และคิดเป็นประมาณครึ่งหนึ่งของเครื่องบินญี่ปุ่นทั้งหมดที่ถูกยิงตกในช่วงระหว่างวันที่ 1 ตุลาคม ค.ศ. 1944 ถึง 1 กุมภาพันธ์ ค.ศ. 1945 แม้จะประสบความสำเร็จในบทบาทนี้ในการต่อต้านเครื่องบินในสงครามโลกครั้งที่สอง แต่ปืน 40 มม. ก็ถูกถอดออกจากเรือประจัญบานในยุคเครื่องบินไอพ่น เริ่มจากนิวเจอร์ซีย์เมื่อถูกนำกลับมาประจำการใหม่ใน ค.ศ. 1968 และต่อมาก็ถูกถอดออกจากไอโอวา, มิสซูรี และวิสคอนซินเมื่อเรือเหล่านี้ถูกนำกลับมาประจำการอีกครั้งในทศวรรษ 1980

### ระบบขับเคลื่อน

ต้นกำลังของเรือชั้นไอโอวาประกอบด้วยหม้อน้ำแบบค็อกแอนด์วิลค็อกซ์แปดลูกและชุดกังหันเฟืองทดรอบแบบครอสคอมพาวด์ชุดลดรอบสองชั้น (double reduction cross-compound geared turbines) สี่ชุด แต่ละชุดจะขับเคลื่อนเพลาใบจักรหนึ่งอันโดยเฉพาะ สำหรับไอโอวาและมิสซูรีกังหันทดรอบถูกจัดหาโดยบริษัทเจเนอรัลอิเล็กทริก ส่วนนิวเจอร์ซีย์และวิสคอนซินใช้เครื่องจักรที่เทียบเท่ากันซึ่งจัดหาโดยบริษัทเวสติงเฮาส์ กำลังทั้งหมดอยู่ที่ 212,000 แรงม้าเพลา (shp) (158,000 กิโลวัตต์) ทำให้เรือสามารถทำความเร็วสูงสุดได้ถึง  เมื่อมีระวางขับน้ำเต็มที่และ  ที่ระวางขับน้ำปกติ เรือบรรทุกน้ำมันเตาได้ 8,841 ลองตัน (8,983 ตัน) ซึ่งให้พิสัยปฏิบัติการที่  ที่ความเร็ว  เรือมีหางเสือแบบกึ่งสมดุลสองอัน ทำให้มีเส้นผ่านศูนย์กลางวงเลี้ยวทางยุทธวิธีที่  ที่ความเร็ว  และ  ที่ความเร็ว 

ห้องเครื่องจักรถูกแบ่งตามแนวยาวออกเป็นแปดส่วนโดยมีห้องหม้อน้ำและห้องเครื่องยนต์สลับกัน เพื่อให้มั่นใจว่าชิ้นส่วนเครื่องจักรได้รับการแยกส่วนอย่างเพียงพอ ห้องหม้อน้ำสี่ห้อง แต่ละห้องบรรจุหม้อน้ำ M-Type สองลูก ทำงานที่ความดัน  โดยมีอุณหภูมิไอน้ำออกจากเครื่องทำไอดงสูงสุดที่  เครื่องยนต์แบบขยายตัวสองช่วง (double-expansion engines) ประกอบด้วยกังหันความดันสูง (HP) และกังหันความดันต่ำ (LP) ไอน้ำจะถูกส่งผ่านกังหัน HP ก่อนซึ่งหมุนด้วยความเร็วสูงถึง 2,100 รอบต่อนาที ไอน้ำที่พลังงานลดลงอย่างมากจะถูกส่งผ่านท่อขนาดใหญ่ไปยังกังหัน LP ซึ่ง ณ จุดนี้อาจเหลือความดันไม่เกิน  กังหัน LP จะเพิ่มประสิทธิภาพและกำลังโดยการสกัดพลังงานส่วนสุดท้ายออกจากไอน้ำ หลังออกจากกังหัน LP ไอน้ำทิ้งจะผ่านเข้าสู่เครื่องควบแน่นและถูกส่งกลับเป็นน้ำป้อนไปยังหม้อน้ำ น้ำที่สูญเสียไปในกระบวนการจะถูกเติมโดยเครื่องระเหยสามตัว ซึ่งสามารถผลิตน้ำจืดรวม 60,000 แกลลอนสหรัฐ ต่อวัน (3 ลิตรต่อวินาที) หลังหม้อน้ำได้รับน้ำที่ต้องการแล้ว น้ำจืดที่เหลือจะถูกส่งไปยังระบบน้ำดื่มของเรือสำหรับดื่ม อาบน้ำ ล้างมือ ทำอาหาร และอื่น ๆ โถปัสสาวะทั้งหมดและโถส้วมเกือบทั้งหมดในเรือชั้นไอโอวาจะใช้น้ำทะเลในการชำระล้างเพื่อประหยัดน้ำจืด กังหัน โดยเฉพาะกังหัน HP สามารถหมุนได้ถึง 2,000 รอบต่อนาที เพลาของกังหันจะขับเคลื่อนผ่านเฟืองลดรอบ (reduction gearing) ซึ่งจะไปหมุนเพลาใบจักรด้วยความเร็วสูงถึง 225 รอบต่อนาที ขึ้นอยู่กับความเร็วเรือที่ต้องการ เรือชั้นไอโอวาติดตั้งใบจักรเกลียวสี่อัน คู่นอกเป็นใบจักรสี่พวง เส้นผ่านศูนย์กลาง  และคู่ในเป็นใบจักรห้าพวง เส้นผ่านศูนย์กลาง  การออกแบบใบจักรเหล่านี้ถูกนำมาใช้หลังการทดสอบก่อนหน้านี้พบว่าการเกิดโพรงของใบจักรทำให้ประสิทธิภาพลดลงที่ความเร็วเกิน  เพลาด้านในทั้งสองถูกติดตั้งอยู่ในส่วนที่กระดูกงูเสริมเพื่อช่วยให้การไหลของน้ำไปยังใบจักรราบรื่นขึ้นและปรับปรุงความแข็งแรงทางโครงสร้างของท้ายเรือ

ห้องเครื่องยนต์แต่ละห้องจากสี่ห้องมีเครื่องกำเนิดไฟฟ้ากังหันบริการของเรือ (Ship's Service Turbine Generator หรือ SSTG) กำลัง 1,250 กิโลวัตต์ สองตัว ทำให้เรือมีกำลังไฟฟ้ารวมที่ไม่ใช่กรณีฉุกเฉิน 10,000 กิโลวัตต์ที่กระแสสลับ 450 โวลต์ นอกจากนี้ เรือยังมีเครื่องกำเนิดไฟฟ้าดีเซลฉุกเฉินขนาด 250 กิโลวัตต์ สองตัว เพื่อให้วงจรไฟฟ้าที่เสียหายจากการรบได้รับการซ่อมแซมหรือเลี่ยงผ่านได้ ชั้นล่างของเรือจึงมีระบบจ่ายไฟฉุกเฉินซึ่งมีเคเบิล 3 สายขนาดใหญ่และเต้ารับติดผนังที่เรียกว่า "biscuit" ซึ่งสามารถใช้เพื่อเปลี่ยนเส้นทางการจ่ายไฟได้

### อิเล็กทรอนิกส์ (ค.ศ. 1943–1969)
เรดาร์ค้นหารุ่นแรกสุดที่ติดตั้งคือเรดาร์ค้นหาทางอากาศ SK และเรดาร์ค้นหาผิวน้ำ SG ในช่วงสงครามโลกครั้งที่สอง โดยติดตั้งอยู่บนเสากระโดงหลักและหอควบคุมการยิงด้านหน้าของเรือประจัญบานตามลำดับ เมื่อสงครามใกล้จะยุติลง สหรัฐได้นำเสนอเรดาร์ค้นหาทางอากาศ SK-2 และเรดาร์ค้นหาผิวน้ำ SG ซึ่งเรือชั้นไอโอวาได้รับการปรับปรุงให้ใช้ระบบเหล่านี้ระหว่าง ค.ศ. 1945 ถึง 1952 ในเวลาเดียวกัน ระบบเรดาร์ของเรือก็ได้รับการเสริมด้วยการติดตั้งเครื่องวัดความสูง SP บนเสากระโดงหลัก ใน ค.ศ. 1952 เรดาร์ค้นหาผิวน้ำ AN/SPS-10 และเรดาร์ค้นหาทางอากาศ AN/SPS-6 ได้เข้ามาแทนที่ระบบเรดาร์ SK และ SG ตามลำดับ สองปีต่อมา เครื่องวัดความสูง SP ก็ถูกแทนที่ด้วยเครื่องวัดความสูง AN/SPS-8 ซึ่งติดตั้งบนเสากระโดงหลักของเรือประจัญบาน

นอกเหนือจากเรดาร์ค้นหาและนำทางเหล่านี้ เรือชั้นไอโอวายังติดตั้งเรดาร์ควบคุมการยิงที่หลากหลายสำหรับระบบปืนของพวกมัน ตั้งแต่ขึ้นระวาง เรือประจัญบานได้ใช้ระบบควบคุมการยิงปืน Mk 38 คู่กับเรดาร์ควบคุมการยิง Mark 8 เพื่อนำวิถีปืน 16 นิ้วและ ระบบควบคุมการยิงปืน Mk 37 สี่ชุดพร้อมเรดาร์ควบคุมการยิง Mark 12 และเรดาร์วัดความสูง Mark 22 เพื่อนำวิถีปืนรอง 5 นิ้ว ระบบเหล่านี้ได้รับการยกระดับเมื่อเวลาผ่านไป โดยมี Mark 13 แทนที่ Mark 8 และ Mark 25 แทนที่ Mark 12/22 แต่พวกมันยังคงเป็นแกนหลักของระบบเรดาร์ต่อสู้บนเรือชั้นไอโอวาตลอดอายุการใช้งาน ความแม่นยำในการประมาณระยะของระบบควบคุมการยิงเหล่านี้ให้ความได้เปรียบอย่างมากเหนือเรือรุ่นก่อนที่มีเพียงเครื่องวัดระยะแบบใช้แสง สิ่งนี้แสดงให้เห็นนอกเกาะทรุกอะทอลล์เมื่อวันที่ 16 กุมภาพันธ์ ค.ศ. 1944 เมื่อนิวเจอร์ซีย์ได้ยิงเข้าใส่เรือพิฆาตโนวากิของญี่ปุ่นในระยะ  และยิงตับได้สำเร็จ สร้างสถิติการยิงตับในระยะไกลที่สุดในประวัติศาสตร์

ในช่วงสงครามโลกครั้งที่สอง มาตรการตอบโต้อิเล็กทรอนิกส์ (ECM) ได้แก่อุปกรณ์ SPT-1 และ SPT-4 มาตรการสนับสนุนอิเล็กทรอนิกส์เชิงรับ (ESM) ประกอบด้วยเครื่องหาทิศเรดาร์ DBM คู่หนึ่งและสายอากาศรับสัญญาณสกัดกั้นสามชุด ส่วนประกอบเชิงรุกคือเครื่องรบกวนสัญญาณ TDY-1 ซึ่งอยู่ด้านข้างของหอควบคุมการยิง เรือยังติดตั้งระบบพิสูจน์ฝ่าย (IFF) Mark III ซึ่งถูกแทนที่ด้วย IFF Mark X เมื่อเรือได้รับการยกเครื่องใน ค.ศ. 1955 เมื่อนิวเจอร์ซีย์ถูกนำกลับมาประจำการอีกครั้งใน ค.ศ. 1968 สำหรับสงครามเวียดนาม เธอได้รับการติดตั้งระบบ ECM ULQ-6

### เกราะ

เช่นเดียวกับเรือประจัญบานทั่วไป เรือชั้นไอโอวามีการป้องกันเกราะที่หนักแน่นต่อการถูกยิงด้วยกระสุนและระเบิดพร้อมการป้องกันใต้น้ำที่สำคัญต่อตอร์ปิโด โครงสร้างเกราะแบบ "all-or-nothing" ของเรือชั้นไอโอวาส่วนใหญ่จำลองมาจากเรือชั้นเซาท์ดาโคตารุ่นก่อนหน้า และถูกออกแบบมาเพื่อให้มีเขตภูมิคุ้มกัน (zone of immunity) ต่อการยิงจากปืน 16 นิ้ว/45 คาลิเบอร์ที่ระยะห่างระหว่าง  ระบบป้องกันประกอบด้วยเกราะเหล็กกล้า Class A ชนิดผิวแข็งแบบ Krupp cemented (K.C.) และเกราะเหล็กกล้า Class B ชนิดเนื้อเดียวแบบ Krupp-type นอกจากนี้ยังมีการใช้เหล็กกล้าบำบัดพิเศษ (special treatment steel หรือ STS) ซึ่งเป็นเหล็กโครงสร้างแรงดึงสูงที่มีคุณสมบัติของเกราะเทียบเท่ากับ Class B อย่างกว้างขวางในแผ่นตัวเรือเพื่อเพิ่มการป้องกัน

ป้อมปราการซึ่งประกอบด้วยคลังกระสุนและห้องเครื่องยนต์ได้รับการป้องกันโดยแผ่นตัวเรือด้านนอกทำจาก STS หนา  และเกราะข้าง Class A หนา  ติดตั้งอยู่บนแผ่นรอง STS หนา  เกราะข้างมีความลาดเอียง 19 องศา เทียบเท่ากับเกราะ Class B แนวตั้งหนา  ที่ระยะ 19,000 หลา เกราะข้างทอดยาวลงไปถึงท้องเรือสามชั้น ที่ซึ่งส่วนล่างของ Class B จะเรียวลงเหลือ  ปลายของป้อมปราการหุ้มเกราะปิดด้วยเกราะผนังกั้นห้องตามขวางแนวตั้ง Class A หนา  สำหรับไอโอวาและนิวเจอร์ซีย์ แต่บนมิสซูรีและวิสคอนซินได้ถูกเพิ่มความหนาเป็น ; เกราะเสริมนี้ช่วยป้องกันการยิงแบบเฉียงตรงไปข้างหน้า ซึ่งถูกพิจารณาว่ามีความเป็นไปได้มากขึ้นเมื่อคำนึงถึงความเร็วสูงของเรือชั้นไอโอวา เกราะดาดฟ้าประกอบด้วย ดาดฟ้าเปิด STS หนา  ดาดฟ้าเกราะหลักหนา  และดาดฟ้าป้องกันสะเก็ด STS หนา   เหนือคลังกระสุน ดาดฟ้าป้องกันสะเก็ดถูกแทนที่ด้วยดาดฟ้าชั้นที่สาม STS หนา  ที่แยกคลังกระสุนออกจากดาดฟ้าเกราะหลัก ห้องเก็บดินปืนถูกแยกจากแท่นป้อมปืนด้วยผนัง STS รูปวงแหวนคู่หนา 1.5 นิ้วใต้ฐานป้อมปืนเพื่อป้องกันการย้อนกลับของเปลวไฟ การติดตั้งเกราะบนเรือชั้นไอโอวาต่างจากเรือประจัญบานรุ่นก่อน ๆ ตรงที่เกราะถูกติดตั้งในขณะที่เรือยัง "อยู่ระหว่างการต่อ" แทนที่จะติดตั้งหลังปล่อยเรือลงน้ำแล้ว

เรือชั้นไอโอวามีหมู่ปืนหลักที่ได้รับการป้องกันอย่างหนาแน่น โดยมีเกราะหน้าเป็น Class B และ STS หนา  ด้านข้าง Class A หนา  ด้านหลัง Class A หนา  และหลังคา Class B หนา  เกราะของฐานป้อมปืนเป็น Class A โดยหนา  บริเวณด้านข้างเรือและ  หันหน้าเข้าสู่แนวกึ่งกลางเรือ และทอดยาวลงไปถึงดาดฟ้าเกราะหลัก หอบังคับการเรือมีเกราะ Class B หนา  รอบด้านและหลังคาหนา  ส่วนหมู่ปืนรองและพื้นที่ขนถ่ายได้รับการป้องกันด้วย STS หนา  เพลาใบจักรและห้องเฟืองถือท้ายด้านหลังป้อมปราการมีการป้องกันอย่างแข็งแกร่ง โดยมีแผ่นเกราะข้าง Class A หนา  และหลังคาหนา 

เขตภูมิคุ้มกันของเกราะนั้นลดลงอย่างมากเมื่อเผชิญกับปืนที่มีขนาดเทียบเท่ากับปืน 16 นิ้ว/50 คาลิเบอร์ของตนเองที่ใช้กระสุนเจาะเกราะ Mk 8 เนื่องจากความเร็วปากลำกล้องที่เพิ่มขึ้นและการเจาะเกราะของกระสุนที่ดีขึ้น การเพิ่มเกราะจะทำให้น้ำหนักเพิ่มขึ้นและลดความเร็ว ซึ่งเป็นข้อแลกเปลี่ยนที่คณะกรรมการทั่วไปไม่เต็มใจยอมรับ

การป้องกันตอร์ปิโดของเรือชั้นไอโอวาใช้การออกแบบของเรือชั้นเซาท์ดาโคตา โดยมีการปรับเปลี่ยนเพื่อแก้ไขข้อบกพร่องที่พบระหว่างการทดสอบในอ่างทดสอบ ระบบนี้เป็น "ส่วนนูน" ภายใน (internal "bulge") ซึ่งประกอบด้วยผนังกั้นตอร์ปิโดยาวตามลำเรือสี่แผ่นด้านหลังแผ่นตัวเรือด้านนอก โดยมีความลึกของระบบ  เพื่อดูดซับพลังงานของหัวรบตอร์ปิโด การขยายของเกราะข้างลงไปที่ท้องเรือสามชั้น ซึ่งจะเรียวลงเหลือความหนา  ทำหน้าที่เป็นผนังกั้นตอร์ปิโดแผ่นหนึ่งและคาดว่าจะช่วยเพิ่มการป้องกัน ขอบด้านล่างของเกราะข้างถูกเชื่อมเข้ากับโครงสร้างท้องเรือสามชั้นและรอยต่อถูกเสริมด้วยแผ่นเหล็กเนื่องจากมีการงอเล็กน้อยที่ทำให้เกิดความไม่ต่อเนื่องของโครงสร้าง ผนังกั้นตอร์ปิโดได้รับการออกแบบให้มีการเสียรูปทรงแบบยืดหยุ่นเพื่อซับพลังงานและช่องด้านนอกสองช่องจะบรรจุของเหลวเพื่อขัดขวางฟองแก๊สและทำให้สะเก็ดช้าลง แผ่นตัวเรือด้านนอกมีวัตถุประสงค์เพื่อจุดระเบิดตอร์ปิโด โดยช่องด้านนอกสองช่องที่บรรจุของเหลวจะซับแรงกระแทกและชะลอสะเก็ดหรือเศษใด ๆ ในขณะที่เกราะข้างด้านล่างและช่องเปล่าด้านหลังจะซับพลังงานที่เหลืออยู่ อย่างไรก็ดี กองทัพเรือพบในการทดสอบ ค.ศ. 1939 ว่าการออกแบบเริ่มต้นสำหรับระบบป้องกันตอร์ปิโดนี้มีประสิทธิภาพด้อยกว่าการออกแบบก่อนหน้าของเรือชั้นนอร์ทแคโรไลนาเพราะความแข็งของเกราะข้างด้านล่างทำให้การระเบิดย้ายผนังกั้นสุดท้ายเข้าด้านในอย่างมาก แม้จะยังคงกันน้ำก็ตาม เพื่อลดผลกระทบ โครงสร้างดาดฟ้าชั้นที่สามและท้องเรือสามชั้นด้านหลังเกราะข้างด้านล่างจึงได้รับการเสริมความแข็งแรงและมีการเปลี่ยนตำแหน่งของค้ำยัน ระบบของเรือชั้นไอโอวายังได้รับการปรับปรุงเหนือเรือชั้นนอร์ทแคโรไลนาโดยมีการเว้นระยะห่างของผนังตามขวางที่ถี่ขึ้น ความหนาที่เพิ่มขึ้นของเกราะข้างด้านล่างตรงรอยต่อท้องเรือสามชั้น และปริมาตรรวมของ "ส่วนนูน" ที่เพิ่มขึ้น ระบบนี้ได้รับการปรับปรุงเพิ่มเติมสำหรับเรือสองลำสุดท้ายของชั้น อิลลินอยและเคนทักกี โดยการกำจัดส่วนงอตามกำแพงกั้นบางส่วน ซึ่งคาดว่าจะเพิ่มความแข็งแรงของระบบได้มากถึง 20%

จากบทเรียนราคาแพงในภาคพื้นแปซิฟิก มีความกังวลเกี่ยวกับการทนทานต่อการทิ้งระเบิดทางอากาศของเกราะบนเรือประจัญบานเหล่านี้ โดยเฉพาะการทิ้งระเบิดจากที่สูงโดยใช้ระเบิดเจาะเกราะ การพัฒนาเช่นเครื่องเล็งระเบิด Norden ยิ่งเพิ่มความกังวลเหล่านี้ แม้การออกแบบเรือชั้นไอโอวาจะดำเนินไปไกลเกินกว่าจะแก้ไขปัญหานี้ได้อย่างเพียงพอ ประสบการณ์ในภาคพื้นแปซิฟิกในที่สุดก็แสดงให้เห็นว่าการทิ้งระเบิดจากที่สูงแบบไม่นำวิถีนั้นไม่มีประสิทธิภาพต่อเรือรบที่กำลังเคลื่อนที่

### อากาศยาน (ค.ศ. 1943–1969)
เมื่อเรือประจัญบานชั้นไอโอวาขึ้นระวางในช่วงสงครามโลกครั้งที่สอง เรือเหล่านี้มาพร้อมกับเครื่องดีดอากาศยาน (aircraft catapults) สองตัว ซึ่งออกแบบมาเพื่อปล่อยเครื่องบินทะเลในช่วงแรก เรือชั้นไอโอวาบรรทุกเครื่องบิน Vought OS2U Kingfisher และ Curtiss SC Seahawk ซึ่งทั้งสองรุ่นถูกใช้เป็นหลักในการตรวจการณ์และชี้เป้าให้แก่หมู่ปืนหลักของเรือประจัญบาน และมีบทบาทรองในปฏิบัติภารกิจค้นหาและกู้ภัย

เมื่อถึงช่วงสงครามเกาหลี เฮลิคอปเตอร์เข้ามาแทนที่เครื่องบินทะเลและมีการใช้เฮลิคอปเตอร์ Sikorsky HO3S-1 นิวเจอร์ซีย์ยังใช้โดรน Gyrodyne QH-50 DASH สำหรับการนำไปใช้ในสงครามเวียดนามช่วง ค.ศ. 1968–69

## ข้อเสนอการดัดแปลง

เรือชั้นไอโอวาเป็นเรือประจัญบานเพียงชั้นเดียวที่มีความเร็วตามที่จำเป็นสำหรับปฏิบัติการในยุคหลังสงครามที่เน้นกองเรือเฉพาะกิจบรรทุกเครื่องบินเร็ว มีข้อเสนอหลายอย่างในช่วงสงครามเย็นตอนต้นให้ดัดแปลงเรือชั้นนี้เพื่อรองรับการเปลี่ยนแปลงทางเทคโนโลยีและหลักนิยม รวมถึงแผนการติดตั้งขีปนาวุธนิวเคลียร์ เพิ่มขีดความสามารถด้านอากาศยาน และ – ในกรณีของอิลลินอยและเคนทักกี – ข้อเสนอที่จะสร้างใหม่เป็นเรือบรรทุกเครื่องบินแทนเรือประจัญบาน

ในตอนแรก เรือชั้นไอโอวาตั้งใจจะประกอบด้วยเรือประจัญบานเพียงสี่ลำที่มีหมายเลขตัวเรือ BB-61 ถึง BB-64 คือไอโอวา, นิวเจิร์ซีย์, มิสซูรี และวิสคอนซิน อย่างไรก็ดี การเปลี่ยนลำดับความสำคัญในช่วงสงครามโลกครั้งที่สองส่งผลให้หมายเลขตัวเรือประจัญบาน BB-65 (มอนแทนา) และ BB-66 (โอไฮโอ) ถูกเปลี่ยนคำสั่งต่อเป็นอิลลินอยและเคนทักกีตามลำดับ โดยมอนแทนาและโอไฮโอถูกกำหนดใหม่ให้กับหมายเลขตัวเรือ BB-67 และ BB-68 ในช่วงเวลาที่เรือประจัญบานสองลำนี้กำลังจะถูกสร้าง มีข้อเสนอให้สร้างเรือเหล่านี้เป็นเรือบรรทุกเครื่องบินแทนเรือประจัญบานเร็ว แผนดังกล่าวเรียกร้องให้สร้างเรือใหม่โดยรวมเอาดาดฟ้าบินและอาวุธยุทธภัณฑ์ที่คล้ายกับที่ติดตั้งบนเรือบรรทุกเครื่องบินชั้นเอสเซ็กซ์ซึ่งกำลังอยู่ในระหว่างการต่อในสหรัฐในขณะนั้น สุดท้าย ข้อเสนอการออกแบบที่จะสร้างเรือสองลำนี้เป็นเรือบรรทุกเครื่องบินก็ไม่ได้เกิดขึ้นและมีการอนุมัติให้สร้างเรือเหล่านี้เป็นเรือประจัญบานเร็วเพื่อให้เป็นไปตามการออกแบบของชั้นไอโอวา แม้จะมีรายละเอียดต่างจากสี่ลำแรกที่สร้างไปแล้ว ท้ายที่สุด เรือลาดตระเวนเบาชั้นคลีฟแลนด์ถูกเลือกสำหรับการดัดแปลงเป็นเรือบรรทุกเครื่องบิน โดยเรือลาดตระเวนเบาเก้าลำนี้ถูกสร้างใหม่เป็นเรือบรรทุกเครื่องบินเบาชั้นอินดีเพนเดนซ์

หลังจากการยอมจำนนของจักรวรรดิญี่ปุ่น การสร้างอิลลินอยและเคนทักกีก็หยุดลง ในที่สุดเคนทักกีก็ถูกแยกชิ้นส่วนเพื่อทำลาย แต่การสร้างเคนทักกีได้คืบหน้าไปมากพอสมควรจนมีแผนหลายอย่างเสนอให้สร้างเคนทักกีให้เสร็จสมบูรณ์ในฐานะเรือประจัญบานติดขีปนาวุธนำวิถี (BBG) โดยการถอดป้อมปืนท้ายออกและติดตั้งระบบขีปนาวุธ การดัดแปลงที่คล้ายกันนี้ได้ดำเนินการไปแล้วกับเรือประจัญบานมิสซิสซิปปี (BB-41/AG-128) เพื่อทดสอบขีปนาวุธ RIM-2 เทอร์เรียร์หลังสงครามโลกครั้งที่สอง ข้อเสนอหนึ่งมาจากพลเรือจัตวา ดับเบิลยู.เค. เมนเดินฮอล ประธานคณะกรรมการคุณลักษณะเรือ (SCB); เมนเดินฮอลเสนอแผนที่เรียกร้องให้ใช้เงิน $15–30 ล้านเพื่อสร้างเคนทักกีให้เสร็จสมบูรณ์เป็นเรือประจัญบานติดขีปนาวุธนำวิถี (BBG) ซึ่งบรรทุกขีปนาวุธนำวิถี SSM-N-8 เรกูลัสทูจำนวนแปดลูกที่มีพิสัย  เขายังเสนอให้ใช้เครื่องยิงขีปนาวุธเทอร์เรียร์หรือ RIM-8 ทาลอสเพื่อเสริมปืนต่อสู้อากาศยานและเสนอให้ใช้กระสุนนิวเคลียร์ (แทนกระสุนธรรมดา) สำหรับปืนขนาด 16 นิ้ว แต่สิ่งนี้ไม่เคยเกิดขึ้นจริง และในที่สุดเคนทักกีก็ถูกขายเพื่อแยกชิ้นส่วนใน ค.ศ. 1958 แม้หัวเรือของมันจะถูกนำไปใช้ซ่อมแซมเรือพี่ วิสคอนซิน หลังการชนเมื่อวันที่ 6 พฤษภาคม ค.ศ. 1956 ทำให้วิสคอนซินได้รับฉายาว่าวิสกี (*WisKy*)

ใน ค.ศ. 1954 กลุ่มวัตถุประสงค์ระยะยาวของกองทัพเรือสหรัฐแนะนำให้ดัดแปลงเรือชั้นไอโอวาให้เป็น BBG ใน ค.ศ. 1958 สำนักการเรือเสนอแผนที่อยู่บนพื้นฐานแนวคิดนี้ ซึ่งได้แทนที่หมู่ปืน 5 นิ้ว และ 16 นิ้วด้วย "ระบบขีปนาวุธคู่ทาลอสสองระบบ, ระบบขีปนาวุธคู่ RIM-24 ทาร์ทาร์สองระบบ, เครื่องยิงขีปนาวุธปราบเรือดำน้ำ RUR-5 แอสร็อก และเรกูลัสทูที่มีขีปนาวุธสี่ลูก" รวมถึงสิ่งอำนวยความสะดวกสำหรับเรือธง โซนาร์ เฮลิคอปเตอร์ และระบบควบคุมการยิงสำหรับขีปนาวุธทาลอสและทาร์ทาร์ นอกเหนือจากการยกระดับเหล่านี้ ยังมีการเสนอให้น้ำมันเตาเพิ่มเติม 8,600 ลองตัน (8,700 ตัน) เพื่อใช้เป็นส่วนหนึ่งของอับเฉาสำหรับเรือประจัญบานและเพื่อใช้ในการเติมเชื้อเพลิงให้แก่เรือพิฆาตและเรือลาดตระเวน ด้วยค่าใช้จ่ายในการยกเครื่องโดยประมาณ ($178–193 ล้าน) ข้อเสนอนี้จึงถูกปฏิเสธว่ามีราคาแพงเกินไป แทนที่จะเป็นเช่นนั้น SCB ได้แนะนำการออกแบบที่มีทาลอส หนึ่งระบบ, ทาร์ทาร์หนึ่งระบบ, แอสร็อกหนึ่งระบบ และเครื่องยิงเรกูลัสสองระบบ พร้อมการเปลี่ยนแปลงส่วนบนของเรือ โดยมีค่าใช้จ่ายสูงถึง $85 ล้าน การออกแบบนี้ได้รับการปรับปรุงในภายหลังเพื่อรองรับขีปนาวุธ Polaris Fleet Ballistic Missile ซึ่งนำไปสู่การศึกษาแผนงานสองรูปแบบโดย SCB ในท้ายที่สุด ไม่มีข้อเสนอการดัดแปลงใด ๆ เหล่านี้สำหรับเรือประจัญบานได้รับอนุญาต ความสนใจในการดัดแปลงเรือชั้นไอโอวาให้เป็นเรือประจัญบานติดขีปนาวุธนำวิถีเริ่มลดลงใน ค.ศ. 1960 เพราะตัวเรือถูกพิจารณาว่าเก่าและค่าใช้จ่ายในการดัดแปลงสูงเกินไป อย่างไรก็ดี ยังมีข้อเสนอการดัดแปลงเพิ่มเติม – รวมถึงข้อเสนอให้ติดตั้งเรดาร์ระบบการรบอีจิส AN/SPY-1 บนเรือประจัญบาน – ได้รับการเสนอใน ค.ศ. 1962, 1974 และ 1977 แต่เช่นเคย ข้อเสนอเหล่านี้ไม่ได้รับการอนุมัติที่จำเป็น ส่วนหนึ่งเป็นเพราะความเป็นไปได้ที่อิเล็กทรอนิกส์ที่มีความละเอียดอ่อนภายในระยะ 200 ฟุต (61 เมตร) จากปากกระบอกปืน 16 นิ้วใด ๆ อาจได้รับความเสียหายจากความดันเกิน

## การนำกลับประจำการ/ปรับปรุงให้ทันสมัยในทศวรรษ 1980

ใน ค.ศ. 1980 โรนัลด์ เรแกนได้รับเลือกเป็นประธานาธิบดีจากคำสัญญาว่าจะเสริมสร้างกองทัพสหรัฐเพื่อตอบโต้อำนาจทางทหารที่เพิ่มขึ้นของสหภาพโซเวียต เนื่องจากกองทัพเรือโซเวียตได้ขึ้นระวางเรือลาดตระเวนติดขีปนาวุธชั้นคิรอฟ เรือรบผิวน้ำขนาดใหญ่ที่สุดนับตั้งแต่สงครามโลกครั้งที่สอง ในฐานะส่วนหนึ่งของนโยบายกองทัพเรือ 600 ลำของเรแกนและเพื่อเป็นแนวต้านเรือชั้นคิรอฟ กองทัพเรือสหรัฐจึงเริ่มนำเรือชั้นไอโอวาสี่ลำกลับมาประจำการใหม่และปรับปรุงให้ทันสมัย

กองทัพเรือพิจารณาข้อเสนอหลายอย่างที่เกี่ยวข้องกับการถอดป้อมปืนท้าย 16 นิ้วออก บริษัทมาร์ตินแมริเอตตาเสนอให้แทนที่ป้อมปืนด้วยสิ่งอำนวยความสะดวกสำหรับเครื่องบินขึ้นลงแนวตั้ง AV-8B แฮรริเออร์ STOVL 12 ลำ ส่วนข้อเสนอที่มีรายละเอียดมากขึ้นคือ "เรือโจมตีขัดขวาง" (interdiction assault ship) ได้เสนอให้มีดาดฟ้าบินลาดรูปตัว V (ฐานของตัว V อยู่ที่ท้ายเรือ โดยขาแต่ละข้างของตัว V จะยื่นไปด้านหน้า เพื่อให้เครื่องบินที่บินขึ้นบินผ่านปล่องไอเสียและหอบังคับการเรือ) ในขณะที่จะมีการเพิ่มโรงเก็บเครื่องบินใหม่พร้อมลิฟต์สองตัว ซึ่งจะรองรับเครื่องบินขึ้นลงแนวตั้ง แมคดอนเนลล์ดักลาส AV-8B แฮริเออร์ทูได้สูงสุด 12 ลำ สิ่งอำนวยความสะดวกด้านการบินเหล่านี้ยังสามารถรองรับเฮลิคอปเตอร์ ทีม SEAL และทหารนาวิกโยธินได้ถึง 500 นายสำหรับการโจมตีทางอากาศ ในพื้นที่ว่างระหว่างดาดฟ้าบินรูปตัว V จะมีไซโลขีปนาวุธได้ถึง 320 ไซโล ซึ่งบรรจุมิสไซล์โจมตีบกโทมาฮอว์ก, จรวดปราบเรือดำน้ำแอสร็อก และขีปนาวุธจากพื้นสู่อากาศสแตนดาร์ด โดยป้อมปืน 5 นิ้วที่มีอยู่จะถูกแทนที่ด้วยปืนใหญ่สนาม 155 มิลลิเมตร สำหรับการยิงสนับสนุนด้วยปืนเรือ

ชาลส์ ไมเออส์ อดีตนักบินทดสอบกองทัพเรือที่ผันตัวมาเป็นที่ปรึกษาของเพนตากอน เสนอให้แทนที่ป้อมปืนด้วยระบบยิงแนวดิ่ง (vertical launch systems) สำหรับขีปนาวุธและดาดฟ้าบินสำหรับเฮลิคอปเตอร์นาวิกโยธิน ในเดือนกรกฎาคม ค.ศ. 1981 วารสาร*โพรซีดดิง*ของสถาบันนาวีสหรัฐได้เผยแพร่ข้อเสนอโดยนาวาสถาปนิก จีน แอนเดอร์สัน สำหรับดาดฟ้าบินแบบทำมุมเอียงพร้อมเครื่องดีดไอน้ำและลวดจับสำหรับเครื่องบินขับไล่ F/A-18 ฮอร์เน็ต แผนการดัดแปลงเหล่านี้ถูกยกเลิกใน ค.ศ. 1984

เรือประจัญบานแต่ละลำได้รับการยกเครื่องเพื่อใช้เชื้อเพลิงกลั่นของกองทัพเรือและถูกปรับปรุงให้ทันสมัยเพื่อติดตั้งชุดสงครามอิเล็กทรอนิกส์ ระบบอาวุธป้องกันระยะประชิด (CIWS) สำหรับการป้องกันตนเอง และขีปนาวุธ อิเล็กทรอนิกส์และอาวุธต่อสู้อากาศยานที่ล้าสมัยถูกถอดออกเพื่อติดตั้งระบบที่ทันสมัยกว่า กองทัพเรือใช้เงินประมาณ $1.7 พันล้าน ตั้งแต่ ค.ศ. 1981 ถึง 1988 เพื่อปรับปรุงและนำเรือประจัญบานชั้นไอโอวาสี่ลำกลับมาประจำการใหม่ ซึ่งมีค่าใช้จ่ายประมาณเท่ากับการสร้างเรือฟริเกตชั้นโอลิเวอร์ ฮาซาร์ด เพอร์รีสี่ลำ

หลังการปรับปรุงให้ทันสมัย ระวางขับน้ำเต็มที่ยังคงไม่เปลี่ยนแปลงมากนักที่ 57,500 ลองตัน (58,400 ตัน)

เรือประจัญบานที่ได้รับการปรับปรุงให้ทันสมัยได้ปฏิบัติการเป็นแกนกลางของกองเรือรบของตนเอง (เรียกว่ากลุ่มชุดรบเรือประจัญบานหรือหน่วยปฏิบัติการผิวน้ำ) ซึ่งประกอบด้วยเรือลาดตระเวนชั้นติคอนเดอโรกา 1 ลำ, เรือพิฆาตชั้นคิดด์หรืออาร์ลีห์ เบิร์ก 1 ลำ, เรือพิฆาตชั้นสปรูแอนซ์ 1 ลำ, เรือฟริเกตชั้นโอลิเวอร์ ฮาร์ซาร์ด เพอร์รี 3 ลำ และเรือสนับสนุน 1 ลำ เช่น เรือบรรทุกน้ำมัน

### อาวุธยุทธภัณฑ์

ระหว่างการปรับปรุงให้ทันสมัยในทศวรรษ 1980 เรือชั้นไอโอวาแต่ละลำติดตั้งเฟแล็งกซ์ซีวิซ 4 แท่น สองแท่นอยู่ด้านหลังสะพานเดินเรือและอีกสองแท่นอยู่ข้างปล่องไฟท้ายเรือ ไอโอวา, นิวเจอร์ซีย์ และมิสซูรีติดตั้งรุ่น Block 0  ในขณะที่วิสคอนซินได้รับรุ่น Block 1 ที่นำมาใช้งานเป็นครั้งแรกใน ค.ศ. 1988 เฟแล็งกซ์มีจุดประสงค์เพื่อทำหน้าที่เป็นแนวป้องกันสุดท้ายจากขีปนาวุธและเครื่องบินศัตรู และเมื่อเปิดใช้งานจะสามารถยิงเป้าหมายด้วยปืนแก็ตลิง 6 ลำกล้อง 20 มม. M61 วัลแคน ในระยะประมาณ 

ในฐานะส่วนหนึ่งของการปรับปรุงให้ทันสมัยในทศวรรษ 1980 เรือชั้นไอโอวาแต่ละลำได้รับเครื่องยิงขีปนาวุธหุ้มเกราะแบบสี่เซลล์แปดชุด และเครื่องยิง Mk 141 แบบสี่เซลล์ที่ "ทนทานต่อแรงกระแทก" สี่ชุด ชุดแรกใช้สำหรับบรรทุกและยิงขีปนาวุธโจมตีบก BGM-109 โทมาฮอว์ก (TLAM) เพื่อใช้โจมตีเป้าหมายบนบก ในขณะที่ระบบหลังทำให้เรือสามารถบรรทุกขีปนาวุธต่อต้านเรือ RGM-84 ฮาร์พูนเพื่อใช้โจมตีเรือศัตรู ด้วยพิสัยโดยประมาณที่  สำหรับโทมาฮอว์กและ  สำหรับฮาร์พูน ระบบขีปนาวุธทั้งสองนี้ได้เข้าแทนที่ปืน 16 นิ้วซึ่งมีพิสัยสูงสุด  และกลายเป็นอาวุธที่มีพิสัยไกลที่สุดบนเรือประจัญบานในช่วงทศวรรษ 1980 เรือบรรทุกขีปนาวุธโทมาฮอว์ก 32 ลูก ซึ่งถือว่ามากที่สุดจนกระทั่งเรือลาดตระเวนชั้นติคอนเดอโรกา ที่ติดตั้ง VLS Mk 41 เข้าประจำการ มีการกล่าวอ้างโดยสมาชิกกลุ่มสิ่งแวดล้อมกรีนพีซ ว่าเรือประจัญบานเหล่านี้บรรทุก TLAM-A (ยังถูกอ้างถึงอย่างไม่ถูกต้องว่าเป็น TLAM-N) – ขีปนาวุธโทมาฮอว์กที่ติดตั้งหัวรบนิวเคลียร์ W80 แบบปรับแรงระเบิดได้ – ในระหว่างการปฏิบัติหน้าที่ในทศวรรษ 1980 กับกองทัพเรือสหรัฐ แต่เนื่องจากนโยบายของกองทัพเรือสหรัฐที่ปฏิเสธจะยืนยัน หรือปฏิเสธการมีอยู่ของอาวุธนิวเคลียร์บนเรือของตน ข้อกล่าวอ้างเหล่านี้จึงไม่สามารถพิสูจน์ได้อย่างแน่ชัด ระหว่าง ค.ศ. 2010 ถึง 2013 สหรัฐถอน BGM-109A ออกไป คงเหลือไว้แต่หัวรบธรรมดาสำหรับโทมาฮอว์กที่มีอยู่ แม้ในขณะนั้นเรือชั้นไอโอวาจะถูกถอนจากประจำการแล้วก็ตาม

เนื่องจากการออกแบบดั้งเดิมของเรือประจัญบานใน ค.ศ. 1938 ขีปนาวุธโทมาฮอว์กจึงไม่สามารถติดตั้งบนเรือชั้นไอโอวาได้ เว้นแต่จะมีการสร้างเรือขึ้นใหม่ในลักษณะที่รองรับเครื่องยิงขีปนาวุธที่จำเป็นในการเก็บและปล่อยโทมาฮอว์ก การตระหนักถึงข้อนี้กระตุ้นให้มีการถอดปืนต่อสู้อากาศยานที่เคยติดตั้งบนเรือชั้นไอโอวาออก รวมถึงการถอดปืน 5 นิ้ว/38 DP สองประสงค์ 4 จากทั้งหมด 10 แท่นของเรือประจัญบานออก จากนั้นส่วนกลางและส่วนท้ายของเรือประจัญบานก็ถูกสร้างขึ้นใหม่เพื่อรองรับเครื่องยิงขีปนาวุธ เคยมีการวางแผนจะติดตั้งขีปนาวุธเนโทซีสแปร์โรว์บนเรือประจัญบานที่นำกลับมาประจำการ แต่ต่อมาได้พิจารณาแล้วว่าระบบดังกล่าวไม่สามารถทนต่อผลกระทบจากความดันเกินจากการยิงปืนหลักได้ เพื่อเสริมขีดความสามารถในการต่อสู้อากาศยานของเรือชั้นไอโอวา จึงมีการติดตั้งเครื่องยิงขีปนาวุธจากพื้นสู่อากาศ FIM-92 สติงเกอร์ 5 ตำแหน่ง ซึ่งจะยึดอาวุธที่ใช้ยิงจากบ่าพร้อมกับกระสุนสำหรับให้ลูกเรือใช้งานได้ทันที

### อิเล็กทรอนิกส์

ระหว่างการปรับปรุงให้ทันสมัยภายใต้โครงการกองทัพเรือ 600 ลำ ระบบเรดาร์ของเรือประจัญบานชั้นไอโอวาได้รับการยกระดับอีกครั้ง เสากระโดงด้านหน้าเป็นขาตั้งสามขาแบบใหม่ที่เสริมความแข็งแรงอย่างมากเพื่อให้สามารถเปลี่ยนระบบเรดาร์ค้นหาทางอากาศ AN/SPS-6 เป็นชุดเรดาร์ AN/SPS-49 (ซึ่งยังช่วยเสริมขีดความสามารถการนำทางที่มีอยู่บนเรือประจัญบาน) และเรดาร์ค้นหาผิวน้ำ AN/SPS-8 ถูกแทนที่ด้วยเรดาร์ค้นหา AN/SPS-67 เสากระโดงใหม่ยังรวมเอาสายอากาศระบบช่วยเดินอากาศทางยุทธวิธี (tactical air navigation system หรือทาแคน) ไว้ด้วย เสากระโดงท้ายถูกเปลี่ยนไปวางไว้หน้าปล่องไฟท้าย และติดตั้งสายอากาศแซตคอม (SATCOM) แบบวงกลม ในขณะที่อีกอันติดตั้งอยู่บนเสาควบคุมการยิง

เมื่อถึงช่วงสงครามเกาหลี เครื่องยนต์ไอพ่นได้เข้ามาแทนที่ใบพัดบนเครื่องบิน ซึ่งจำกัดความสามารถของปืนต่อสู้อากาศยาน 20 มม. และ 40 มม. และระบบควบคุมการยิงในการติดตามและยิงเครื่องบินข้าศึกอย่างรุนแรง ด้วยเหตุนี้ ปืนต่อสู้อากาศยานและระบบควบคุมการยิงที่เกี่ยวข้องจึงถูกถอดออกเมื่อมีการนำเรือกลับมาประจำการใหม่ นิวเจอร์ซีย์ได้รับการดำเนินการนี้ใน ค.ศ. 1967 และเรือลำอื่น ๆ ก็ดำเนินการตามในการปรับปรุงให้ทันสมัยในทศวรรษ 1980 ในทศวรรษ 1980 เรือแต่ละลำยังได้รับเฟแล็งกซ์ซีวิซสี่แท่นซึ่งใช้ระบบเรดาร์ในการระบุตำแหน่งกระสุนของศัตรูที่กำลังเข้ามา และทำลายพวกมันด้วยปืนแก็ตลิง 20 มม. ก่อนที่มันจะพุ่งชนเรือได้
ด้วยขีดความสามารถในการบรรทุกขีปนาวุธที่เพิ่มขึ้นของเรือประจัญบานในทศวรรษ 1980 จึงมีการเพิ่มระบบควบคุมการยิงเพิ่มเติมเพื่อปล่อยและนำวิถีอาวุธยุทโธปกรณ์ ในการยิงขีปนาวุธต่อต้านเรือฮาร์พูน เรือประจัญบานติดตั้งระบบควบคุมการยิง SWG-1 และในการยิงขีปนาวุธโทมาฮอว์ก เรือประจัญบานใช้ระบบควบคุมการยิง SWG-2 หรือ SWG-3 นอกเหนือจากระบบอาวุธเชิงรุกเหล่านี้ เรือประจัญบานยังติดตั้ง AN/SLQ-25 นิกซีเพื่อใช้เป็นเหยื่อล่อตอร์ปิโดของศัตรู ระบบสงครามอิเล็กทรอนิกส์ SLQ-32 ที่สามารถตรวจจับ รบกวน และลวงเรดาร์ของคู่ต่อสู้ และระบบ Mark 36 เอสอาร์บีโอซี เพื่อยิงจรวดปล่อยฝอยโลหะ (chaff rockets) ซึ่งมีจุดประสงค์เพื่อสร้างความสับสนให้ขีปนาวุธของศัตรู

นอกเหนือจากอิเล็กทรอนิกส์ที่เพิ่มเข้ามาสำหรับการควบคุมอาวุธ เรือประจัญบานทั้งสี่ลำยังได้รับการติดตั้งชุดอุปกรณ์สื่อสารที่ใช้โดยเรือลาดตระเวนและเรือลาดตระเวนติดขีปนาวุธนำวิถีที่ประจำการอยู่ในขณะนั้น ชุดสื่อสารนี้รวมถึงสายอากาศ OE-82 สำหรับการสื่อสารผ่านดาวเทียม สำหรับการสื่อสารผ่านดาวเทียม แต่ไม่รวมระบบข้อมูลยุทธวิธีทางเรือ

### อากาศยาน (ค.ศ. 1982–1992)

ในทศวรรษ 1980 เรือประจัญบานเหล่านี้ใช้ RQ-2 ไพโอเนียร์ โดรนที่ใช้ในการหาเป้าหมายสำหรับปืนใหญ่ เครื่องบินถูกปล่อยจากท้ายเรือโดยใช้เครื่องช่วยบูสเตอร์จรวดที่ถูกปลดออกหลังบินขึ้นไม่นาน ไพโอเนียร์บรรทุกกล้องวิดีโอในฝักใต้ท้องเครื่องบิน ซึ่งส่งวิดีโอสดไปยังเรือเพื่อให้ผู้ปฏิบัติงานสามารถสังเกตการกระทำของศัตรู หรือการตกของกระสุนระหว่างการยิงปืนใหญ่ทางทะเล ในการลงจอด โดรนจะกางตาข่ายขนาดใหญ่ที่ท้ายเรือ และเครื่องบินจะถูกบินเข้าใส่ตาข่าย มิสซูรีและวิสคอนวินใช้โดรนไพโอเนียร์ได้สำเร็จในระหว่างปฏิบัติการพายุทะเลทราย และในเหตุการณ์ที่น่าจดจำเหตุการณ์หนึ่ง โดรนไพโอเนียรืที่ปฏิบัติการโดยวิสคอนซินได้รับการยอมจำนนของทหารอิรักในระหว่างการปฏิบัติการรบ ไพโอเนียร์ลำนี้ต่อมาถูกบริจาคให้แก่สถาบันสมิธโซเนียนและจัดแสดงต่อสาธารณะ ระหว่างปฏิบัติการพายุทะเล ไพโอเนียร์ทรายเหล่านี้ดำเนินการโดยหน่วยแยกของ VC-6 นอกเหนือจาก โดรนไพโอเนียร์แล้ว เรือชั้นไอโอวาที่นำกลับมาประจำการใหม่ยังสามารถรองรับปฏิบัติการโดยเฮลิคอปเตอร์ประเภทต่าง ๆ ได้แก่ UH-1 ไอระควอย, SH-2 ซีสไปรต์, CH-46 ซีไนต์, CH-53 ซีสแตลเลียน และแลมป์ทรี SH-60B ซีฮอว์ก

## บทบาทสนับสนุนการยิง

ภายหลังสงครามอ่าว ค.ศ. 1991 และการล่มสลายของสหภาพโซเวียตที่ตามมา กองทัพเรือสหรัฐได้เริ่มปลดระวางและเก็บเรือจำนวนมากที่เคยนำออกมาจากทัพเรือสำรองเพื่อให้บรรลุเป้าหมายกองทัพเรือ 600 ลำตามแผนของรัฐมนตรีทหารเรือ จอห์น เอฟ. ลีห์แมน ช่วงที่โครงการรุ่งเรืองที่สุด กองทัพเรือมีเรือเกือบ 600 ลำที่ปฏิบัติการอยู่ ซึ่งรวมถึงเรือบรรทุกเครื่องบินสิบห้าลำ เรือประจัญบานสี่ลำ และเรือดำน้ำกว่า 100 ลำ เมื่อสหภาพโซเวียตล่มสลาย กองทัพเรือพยายามจะกลับไปสู่โครงสร้างเรือแบบดั้งเดิมที่ประมาณ 313 ลำ ในการลดขนาดทัพเรือที่สร้างขึ้นภายใต้โครงการ 600 ลำนี้ จึงมีการตัดสินใจปลดระวางเรือประจัญบานชั้นไอโอวาที่นำกลับมาใช้งานทั้งสี่ลำและส่งพวกมันกลับไปยังทัพเรือสำรอง

ใน ค.ศ. 1995 เรือประจัญบานปลดระวางเหล่านี้ถูกถอดออกจากทะเบียนเรือกองทัพเรือหลังการพิจารณาโดยเจ้าหน้าที่ระดับสูงของกองทัพเรือสหรัฐว่าไม่มีที่ทางสำหรับเรือประจัญบานในกองทัพเรือสมัยใหม่ การตอบสนองต่อการถอดเรือประจัญบานออกจากทะเบียนฯ ทำให้เกิดการเคลื่อนไหวเพื่อเรียกร้องให้นำเรือประจัญบานกลับมา โดยอ้างว่าเรือเหล่านี้มีอำนาจการยิงที่เหนือกว่าปืน 5 นิ้วที่ติดตั้งอยู่บนเรือพิฆาตชั้นสปรูแอนซ์, คิดด์และอาร์ลีห์ เบิร์ก และเรือลาดตระเวนชั้นติคินเดอโรกา ด้วยเหตุผลด้านความกังวลเกี่ยวกับการขาดแคลนการยิงสนับสนุนที่เพียงพอสำหรับปฏิบัติการสะเทินน้ำสะเทินบก รัฐสภาจึงสั่งให้กองทัพเรือนำเรือประจัญบานสองลำกลับเข้าสู่ทะเบียนฯ และเก็บรักษาไว้ในทัพเรือสำรอง จนกว่ากองทัพเรือจะสามารถรับรองได้ว่าพวกเขามีขีดความสามารถในการยิงสนับสนุนในทัพเรือปัจจุบันที่ทัดเทียมหรือเหนือกว่าความสามารถของเรือประจัญบาน

การถกเถียงเรื่องเรือประจัญบานในกองทัพเรือสมัยใหม่ดำเนินต่อไปจนถึง ค.ศ. 2006 เมื่อเรือประจัญบานสองลำที่ถูกนำกลับเข้าทะเบียนฯ นั้นถูกถอดออกในที่สุดหลังที่เจ้าหน้าที่กองทัพเรือได้เสนอแผนสองส่วนโดยมีเป้าหมายระยะสั้นคือการเพิ่มระยะยิงของปืนที่ใช้ในเรือพิฆาตชั้นอาร์ลีห์ เบิร์กด้วยกระสุนนำวิถีขยายพิสัย (extended range guided munition - ERGM) ใหม่ ซึ่งคาดว่าจะทำให้กระสุนขนาด 5 นิ้วที่ยิงจากปืนเหล่านี้สามารถเดินทางได้ลึกเข้าไปในแผ่นดินถึงประมาณ  ส่วนเป้าหมายระยะยาวคือการแทนที่เรือประจัญบานด้วยเรือพิฆาตติดขีปนาวุธนำวิถีชั้นซุมวอลต์จำนวน 32 ลำ อย่างไรก็ดี ด้วยค่าใช้จ่ายที่บานปลาย ทำให้เรือชั้นนี้ถูกลดจำนวนเหลือเพียงสามลำ เรือเหล่านี้ติดตั้งระบบปืนขั้นสูง (AGS) ที่ถูกออกแบบมาให้ยิงกระสุนโจมตีบกพิสัยไกลขนาด 6 นิ้วพัฒนาขึ้นมาโดยเฉพาะสำหรับการระดมยิงฝั่ง LRLAP ถูกยกเลิกใน ค.ศ. 2017 ทำให้ AGS ไม่สามารถใช้งานได้ เป้าหมายระยะยาวสำหรับเรือชั้นซุมวอลต์คือการติดตั้งปืนราง หรือเลเซอร์อิเล็กตรอนอิสระบนเรือแทน
## เรือในชั้น

**หมายเหตุ**: เคนทักกีไม่ได้รับการปล่อยอย่างเป็นทางการ ตัวเรือถูกย้ายออกจากอู่แห้งเพื่อให้มิสซูรีเข้ารับการซ่อมแซมหลังจากเกยตื้น

## ดูเพิ่ม
* เรือประจัญบานชั้นเพนซิลเวเนีย

## อ้างอิง




อ
อ
อ
อ
อ
อ
อ
อ
อ
หมวดหมู่:เรือในสงครามโลกครั้งที่สอง
หมวดหมู่:เรือในสงครามเย็น
หมวดหมู่:เรือในสงครามเกาหลี
หมวดหมู่:เรือในสงครามเวียดนาม